ועדת הפנים והגנת הסביבה, כנסת 19, פרוטוקול מספר 410, 2014-11-18 11:00

מירי רגב: אני פותחת את ישיבת ועדת הפנים והגנת הסביבה בדיון בסוגיית הצעת החוק: תאגידי המים והביוב.

מירי רגב: אני חייבת להגיד מילה על האירועים הבוקר: אני חזרתי הרגע מזירת האירוע בבית הכנסת.

מירי רגב: ראיתי מראות מאד קשים של יהודים תמימים, חולצות לבנות עם טלית עליהם שפשוט נשחטו, על הרצפה עם כמויות של דם.

מירי רגב: מראות באמת קשים, שהזכירו לי ימים חשוכים של אירופה, שבהם יהודי רק בשל יהדותו נרדף ונרצח.

מירי רגב: אירוע מאד מאד קשה.

מירי רגב: המשטרה פעלה מאד יפה והרגה במידית את אותם מחבלים.

מירי רגב: יש לנו עדין שוטר פצוע קשה שנלחם על חייו וכרגע נמצא בבית החולים ואני מאחלת לו החלמה מהירה.

מירי רגב: זהו.

מירי רגב: אני מעבירה, בוודאי אתכם, תנחומים למשפחות השכולות.

מירי רגב: אין ספק שצריך לפעול ביד ברזל כלפי כל אותם אלה שחושבים שמדינת ישראל היא לא ריבונית.

מירי רגב: במדינה הזאת, מזרח ירושלים כמוה כירושלים כולה.

מירי רגב: אף אחד, לא יהודי ולא ערבי הם מעל לחוק.

מירי רגב: זה ייקח קצת זמן אבל בסוף המסר הזה יעבור.

מירי רגב: יש כל מיני שיטות שצריך לחזור אליהן מהעבר, מהתקופה של הטרור שגאה פה במדינה.

מירי רגב: אנחנו יודעים להתמודד עם טרור ונדע לעשות את זה גם הפעם.

יעקב אשר: גברתי היושבת ראש, אני רוצה להגיד מילה אחת בענין הזה: אולי לפנות דרכך, גם כן, שבתקופה הזאת, לפחות בתקופה הזאת, ואנחנו מקווים שתסתיים תקופת המתח הגדולה הזאת בירושלים, ובמיוחד שאני רואה את זה כעליית מדרגה, שזה מתחיל להיות גם כביכול על רקע דתי וכולי, דבר שלא ראינו הרבה, יש צורך לפנייה שלך ואולי אפילו דיון דחוף למשרד לביטחון פנים לגבי אבטחה של מוסדות ציבור, שהם בדרך כלל מאובטחים.

יעקב אשר: בתי כנסת ומקומות מהסוג הזה, הומי אדם, לא מאובטחים.

יעקב אשר: אין שום אבטחה במקום הזה ואני חושב שלפחות לתקופת הזמן הזאת, חייב שיהיה מאבטח אחד לפחות במקום כזה כי אם היה מישהו שם, מאבטח, בהתחלה, כמו שפעלו השוטרים נהדר ברגע שהם הגיעו, יכול להיות שהדבר הזה היה נעצר בהתחלה.

יעקב אשר: לכן, אני מבקש ממך גם להפעיל את השפעתך כיושבת ראש הוועדה, לעשות דיון או לצאת בפנייה משותפת שתהיה כרגע אבטחה בכל מוסדות ציבור מהסוג הזה, מהשעות המוקדמות של הבוקר ועד השעות המאוחרות של הלילה.

מירי רגב: חבר הכנסת יעקב אשר, רשמתי את זה.

מירי רגב: אני בהחלט מתכוונת לקיים דיון בשבוע הבא, ואתה תעלה שם את הבקשה שלך.

מירי רגב: את רוצה להגיד משהו בענין הזה, פנינה?

פנינה תמנו: כן.

פנינה תמנו: חשוב לי לומר את זה כי הדיון הזה בשידור ואני חושב שחשוב שהציבור ישמע: הרבה פעמים השאלה של איך מנהלים דיונים בשגרה עולה מכיוון הציבור.

פנינה תמנו: אני חושבת שדווקא בימים כאלה, כשיש טרור, אנחנו נמשיך לנהל את סדר יומנו בקושי רב, זה לא פשוט.

פנינה תמנו: אני חושבת שגם היושבת ראש, היתה לנו שיחה, אנחנו מקיימים עוד כמה דיונים במהלך היום ובכל זאת, אנחנו לא ניתן לטרור לנצח אותנו, וזה הדרך של הכנסת, לא לבטל את הדיונים ובוודאי לא את המליאה ולהמשיך בסדר היום.

פנינה תמנו: הדבר השני, גברתי היושבת הראש - שימי לב איך העולם שותק.

פנינה תמנו: אותם אנשים שנוהגים לגנות על כל בנייה, לא יודעים לגנות כאשר מרצחים בנו, כאשר יש גל של טרור, אני לא שמעתי את קרי ולא את אובאמה, וזה משהו שצריך לדון עליו ולהביא אותו לסדר היום של הכנסת.

מירי רגב: את בהחלט צודקת.

מירי רגב: אמרתי בדיוק בשידור שם, במקום האירוע, שאילו זה היה קורה חס וחלילה במסגד, ואסור שזה יקרה ושאף אחד לא ייקח את החוק לידיים, מה היה קורה בכל העולם?

מירי רגב: כשזה קורה פה, אצלנו, כך הדברים נראים.

מירי רגב: בכל מקרה, אנחנו באמת מקווים שהאירועים האלה ילכו ויפחתו, ואנחנו נעבור לטובת הדיון הזה.

מירי רגב: שלום לחבר הכנסת דב חנין שהצטרף אלינו.

מירי רגב: יושב ראש השלטון המקומי, חיים ביבס, תודה שאתה נמצא פה היום אתנו.

מירי רגב: ראשי ערים, חברים שהגיעו, נציגי רשות המים, תשתיות, האוצר כמובן – הצעת החוק הזאת שמונחת פה - -

<קריאה: "מקורות".

<קריאה: ..

מירי רגב: - - כן, הם פחות קשורים לענין אבל הם באו לפה בשמחה.

מירי רגב: בינתיים עוד לא טיפלנו בכם, אתם בסדר.

מירי רגב: אנחנו עכשיו מטפלים בתאגידים.

<קריאה: אנחנו מוכנים לחזור לעבוד אתם ישירות.

<קריאה: נחסוך את עמלת התיווך של התאגידים ושל רשות המים.

מירי רגב: אנחנו לא מתעסקים עם "מקורות" אבל בהחלט דיברו אתי כמה מהם, שהם רוצים להעלות כמה כאן דברים.

מירי רגב: אנחנו ניתן לכם לדבר, אתם צריכים להירשם אבל.

<יום-טוב קזס: זה בדיוק מה שאמר החבר פה.

מירי רגב: - - הצעת החוק הזאת מתואמת באופן מלא עם השר סילבן שלום ועם שר האוצר, יאיר לפיד.

מירי רגב: ביקש ממני השר סילבן שלום להמתין להצעת חוק ממשלתית, שתתחבר להצעת החוק הזאת.

מירי רגב: אנחנו מקווים שהיא תהיה בחודש הקרוב כי אחרת לא נצליח להגיע לעמידה הזאת של אי הערכת התאגוד.

מירי רגב: אני מאמינה שהם יביאו את זה כמה שיותר מהר ולא, ההצעה הזאת בעצם תיכנס לתוקף.

מירי רגב: אנחנו נצביע עליה היום כהצעת חוק בקריאה ראשונה ונמתין לקראת הקריאה השנייה להצעת החוק הממשלתית.

מירי רגב: דבר אחד ברור - אנחנו פועלים כדי לבטל את תאגידי המים.

מירי רגב: אני אומרת את זה לא פעם ולא פעמיים, אני אומרת את זה במשך הרבה מאד שנים.

מירי רגב: בסופו של דבר, מצאנו פרטנר בדמותו של שר האוצר יאיר לפיד ושר התשתיות סילבן יחד עם יושב ראש השלטון המקומי, אנחנו, ארבעתנו, יחד עם ועדת הפנים, מובילים את המהלך הזה.

מירי רגב: כרגע הוקם צוות שאמור לסיים את תפקידו בחודש הקרוב, צוות בין-משרדי.

מירי רגב: דרך אגב, יכולתי לא להביא את הצעת החוק הזאת, והצוות אולי היה אמור לסיים את תפקידו עד סוף דצמבר ולבוא עם המלצות אבל פחדתי שאנחנו נעבור על פי החקיקה, ואז יחייבו את אותן ערים שעדין לא התאגדו בתאגיד מים להתאגד ולכן אמרנו, כדי שנהיה בטוחים ולא נעבוד בלחץ, קודם כל נאפשר את אי הארכת התאגיד לאותם ערים שלא התאגדו.

מירי רגב: בינתיים, במהלך החודש הקרוב נשמע את מסקנות הצוות, את המלצות הצוות.

מירי רגב: קבענו, אם אני לא טועה ביבס, בעוד שבועיים נכון?

מירי רגב: עם עמיר לוי ועם אורנה ועם ביבס פגישה, עם היועצים המשפטיים שלנו כדי לשמוע.

מירי רגב: מיד אחרי זה, אנחנו נשב עם השרים ונראה איך מקדמים את זה.

מירי רגב: אני מתכוונת שהנושא יקודם בחודשיים הקרובים.

מירי רגב: אני מתכוונת לכך שאנחנו נבטל את תאגידי המים.

מירי רגב: זה לא סוד שאני אומרת שתאגידי המים, מבחינתי, הם פרה חולבת של הציבור ואנחנו משלמים את מחיר התאגיד ולא את מחיר המים.

מירי רגב: יכול להיות שיביאו מודל אחר, מודל שבו ראשי ערים יצטרכו לבחור אם הם רוצים להיות בתאגיד או לא להיות בתאגיד – אין לי בעיה עם זה.

מירי רגב: הכותרת צריכה להיות "ביטול תאגידי המים".

מירי רגב: רוצה ראש עיר להישאר בתאגיד, שיישאר בתאגיד, אין לי שום בעיה עם זה.

מירי רגב: אבל אנחנו לא נחייב ראשי ערים להתאגד בתאגיד.

מירי רגב: לפני שאני עוברת להקראה וביבס יציג את דבריו - -

יעקב אשר: רק שלא ימציאו לנו פטנט אחר, ואז כל הרשויות צריכות להתחיל מחדש - -

מירי רגב: לא, לא, אל תדאג, כל עוד אני פה זה לא יקרה.

מירי רגב: מה שכן, צריך להבין שדיברתי עם עמיר.

מירי רגב: עמיר מסר, זה חד וברור – יש כאן סנקציות על ערים שלא התאגדו.

מירי רגב: רשות המים עושה מה שהיא רוצה.

מירי רגב: רשות המים זה פקידות, הם לא נבחרי ציבור, זה פקיד.

מירי רגב: אמרנו חד וחלק שכל אותם אלה שלא התאגדו, לא יהיו עליהם סנקציות, לא מבחינת משרד הפנים, משרד הפנים אתי.

מירי רגב: שוקי המנכ"ל אתי ואמר שאין שום בעיה, ולא מבחינת רשות המים.

מירי רגב: אם אתם ממשיכים עם הסנקציות, אני מושכת את ההצעה הזאת ואני אומרת לכם, אני לא מצביעה על חוק התקציב, עוד נושא, מול יאיר לפיד, ואתם לא תעבדו עלינו בעיניים.

מירי רגב: לא יכול להיות שנגיד מצד אחד שאין התאגדות, ומצד שני ישאירו את הסנקציות על ראשי הערים האלה.

מירי רגב: אין התאגדות, זה הכל מוקפא עד ההחלטה מה עושים – או שכולם מתאגדים או שאף אחד לא מתאגד או מי שרוצה להתאגד – יתאגד.

מירי רגב: אבל אין מצב שעובדים עלינו בעיניים ועושים פה מחטף.

מירי רגב: זה חד וחלק.

מירי רגב: הבטחתי לעמיר שאני לא מכניסה את זה בחוק אבל תהיה הצהרה שלכם לטובת הפרוטוקול, שבהארכת אי ההתאגדות אין סנקציות על אותם ראשי ערים, לא מבחינת האוצר, לא מבחינת הפקידות ברשות המים ולא מבחינת משרד הפנים.

מירי רגב: שזה יהיה ברור.

מירי רגב: - -

פנינה תמנו: - - - אנחנו לא מכניסים את זה לחוק?

מירי רגב: כי ביקש את זה עמיר ממני ועד היום, אני ועמיר - לא היתה לי בעיה בהידברות, לא עם פקידיו הנמוכים, עם עמיר.

מירי רגב: הוא עמד בכל מילה שהוא אמר לי.

מירי רגב: בינתיים עברתי אתו - -

יעקב אשר: פקידיו, לא הנמוכים.

מירי רגב: - - פקידיו, הפקידים מתחתיו.

מירי רגב: אני כרגע מאמינה שהמילה שלו היא מילה, ואם הוא אמר לי את זה והוא אמר שהנציג שלו יגיד את זה לטובת הפרוטוקול, אז הוא יגיד את זה לטובת הפרוטוקול.

מירי רגב: חוץ מזה שאני מזכירה לך שזו הכנה לקריאה ראשונה, ובין קריאה ראשונה לשנייה אנחנו יכולים לעשות שינויים.

מירי רגב: נראה מה סילבן יביא כהצעת חוק ממשלתית, ואם הוא יוסיף שם דברים שלא מקובלים אז - למרות שאני בטוחה במה שאני אומרת, שגם סילבן וגם יאיר לפיד רוצים ללכת למודל שהציג אז יושב ראש השלטון המקומי, למודל שדיברנו עליו.

מירי רגב: אני לא רוצה לדבר כרגע על המודל כי אני רוצה לראות מה בסוף יביא הצוות.

מירי רגב: אבל אני אומרת את זה חד וחלק, בעניין הסנקציות של אותם ערים שלא התאגדו.

<גיל לבנה: אבל יש סנקציות.

<גיל לבנה: איך הוא יכול להגיד שאין?

מירי רגב: אז לא יהיו סנקציות.

פנינה תמנו: לא יהיו סנקציות.

פנינה תמנו: זה יהיה בפרוטוקול, זה בהסכמה – לא יהיו סנקציות.

<גיל לבנה: אם לא מאפשרים לנו להשתמש בקרן שאנחנו הפרשנו כספים כבר כמה שנים, הצטברו בה מיליונים ולא מאפשרים לנו להשתמש לשיקום התשתיות של המים, זה סנקציה.

<גיל לבנה: אולי הם לא קוראים לזה סנקציה אבל הם חונקים אותנו כבר חמש שנים, לא נותנים לנו להשתמש במיליונים האלה.

<גיל לבנה: - -

פנינה תמנו: זה לא סנקציה, זה עוול מאד גדול - - -

<גיל לבנה: - - בקרן שיקום מים, למטרות שיקום מים, לא נותנים להשתמש בזה.

<גיל לבנה: יושב פה ראש מועצה ורוצה לעשות מערכת ביוב, לא נותנים לו להשתמש - -

<קריאה: ומה עם מחיר המים?

<קריאה: - - -

<גיל לבנה: יש סנקציות - - -

מירי רגב: אין דבר כזה.

מירי רגב: הוא לא יכול להיכשל.

מירי רגב: אם הוא יצהיר פה, זה מה שהוא יעשה.

<חיים ביבס: בואו נעשה סדר, חברים.

<חיים ביבס: קודם כל, בוקר טוב לכולם.

<חיים ביבס: כמובן, כמו כולם, פתחנו את הבוקר עם הפיגוע ואנחנו שולחים מכאן רפואה שלמה לכל הפצועים ואת התנחומים למשפחות של הנרצחים.

<חיים ביבס: אני חושב שאנחנו במציאות חדשה היום, שצריך לקחת בחשבון להיערכות מחדש בהרבה מאד דברים וכמובן, אנחנו ניזום איזה שהוא דיון נפרד, שלא במסגרת הדיון הזה.

<חיים ביבס: אני רוצה לומר ככה – אנחנו, לפני ארבע שנים, בדיוק בליל הישיבות על התקציב, ב-31.12.2011 כמדומני, הקמנו את "ועדת ניסן".

<חיים ביבס: "ועדת ניסן" היתה אמורה תוך 45 יום להציג את המסקנות ולהביא אותן ולאשר אותן בממשלה.

<חיים ביבס: לקח שלוש שנים כמעט עד שהגענו להסכמות הראשונות, וארבע שנים מאז - אנחנו מנהלים, מה שנקרא, את הדיון הזה.

<חיים ביבס: יש שיאמרו שהדיון הוא רציני ומעמיק, ויש שיאמרו שגוררים רגליים, וכל אחד יכול להציג את זה איך שהוא רוצה.

<חיים ביבס: אני חושב שדבר אחד ברור: השיטה של לבוא ולהאריך כל פעם בחצי שנה או שנה לא קיימת כי בסופו של דבר זה משהו שייקח זמן, ואנחנו לא יודעים לאן הכנסת הולכת, כן תמשיך, לא תמשיך.

<חיים ביבס: אנחנו לא יכולים לבנות את עצמנו על זה שמישהו יעשה לנו טובה מצד אחד.

<חיים ביבס: מצד שני, אני אומר בכל מקום, גם בוועדה עצמה: מעניין אותי לפני הכל, לפני ביטול תאגידים ולפני כל הדברים – קודם כל, עלות המים והפחתת עלות המים ב-15%-20% לפחות.

<חיים ביבס: אחרת, מבחינתי, לא קרה שום דבר.

<חיים ביבס: לא קרה שום דבר גם אם יביאו את כל ההפחתות ואת קרן השיקום וכל הדברים מסביב אם לא יפחיתו את המים לצרכן, שמאז הקמת התאגידים עלו במאות אחוזים.

<חיים ביבס: רק 40% באמת מעלות המים הולך להפקה ולשתייה.

<חיים ביבס: כל השאר הולך לאלף ואחד דברים מסביב.

<חיים ביבס: אני מציע לכולם להתחיל לבחון את עצמם, כולל רשות המים.

<חיים ביבס: 242 עובדים, רק להשוות: עם כל הכבוד, רשות החשמל – ארבעים ומשהו עובדים לעומת רשות המים – 242 עובדים.

<חיים ביבס: הגיע הזמן שהצרכן המסכן לא יסחוב את כל אלה על הגב שלו.

<חיים ביבס: אפשר להוריד לפחות 200 עובדים שמיותרים שם.

<חיים ביבס: הגיע הזמן שיעשו סדר קודם כל אצלם בבית.

<חיים ביבס: לפני שבאים אלינו, אנחנו עשינו סדר והצלחנו אלא מה קרה?

<חיים ביבס: בגלל שהצלחנו, והצלחנו לעשות כמו שצריך במשק המים, אצלנו בתוך הרשויות מה קרה?

<חיים ביבס: לא טוב.

<חיים ביבס: רוצים להמשיך ולקחת, וככל שמצמצמים, ככה המחירים עולים, התקורה עולה וכל הדברים.

<חיים ביבס: ולכן, הדיון שלנו על דבר אחד בסיסי היום: על הארכת מה שנקרא חובת ההתאגדות, התאגוד יותר נכון.

<חיים ביבס: ולכן, רק לסבר לכם את האוזן – בתוך הוועדה יש שלושה מודלים שמוצעים:

<חיים ביבס: מודל אחד – יש רשויות שרוצות להישאר עם תאגיד, שיישארו.

<חיים ביבס: יש רשויות שהיו רוצות לאחד שירותים, חברות עירוניות ולחסוך בעצם את כל המנהלים הכפולים וגביה כפולה וכל הדברים, ולחסוך, למרות שאני יודע שרצים להסביר מאחורי הקלעים לכולם שהם רוצים להקים עוד חברה.

<חיים ביבס: לא, אנחנו לא רוצים להקים עוד חברה.

<חיים ביבס: מבחינתנו, רבותי, משק מים סגור, מחלקה, למחרת תסגרו.

<חיים ביבס: תהיו מספיק אמיצים לא לתדרך עיתונאים אלא לבוא ולהגיד: רבותי, משק מים סגור עם רגולציה בתוך הרשות, נחסוך את כולם.

<חיים ביבס: נחסוך את המנהלים, את הגביה הכפולה, את העבודות הכפולות וכל מה שצריך.

<חיים ביבס: אני בא ואומר, מירי: הגיע הזמן, פעם אחת, שלא יעבדו עליך.

<חיים ביבס: אני רוצה לומר תודה ליושבת ראש הוועדה.

<חיים ביבס: עד היום, התפתלנו עם ועדת הפנים, לא היה מי שיגן עלינו.

<חיים ביבס: לשמחתי, בשנה וחצי האחרונות יש יושבת ראש ועדה ששומרת מכל משמר על השלטון המקומי.

<חיים ביבס: מחקיקה פופוליסטית, מניסיונות כאלה ואחרים והגיע הזמן.

<חיים ביבס: תמיד היינו פה בן חורג, באים לפה וכולם רוצים לקחת מה שנקרא מהנתח של השלטון המקומי, שבלאו הכי אין בו הרבה וכולם רוצים לנגוס שם.

<חיים ביבס: לשמחתי, יש מי ששומרת עלינו ועושה את זה בכבוד רב, ולא תמיד היא חייבת.

<חיים ביבס: המון פעמים גם כאשר היא מעדיפה את הצד המקצועי על הצד הפוליטי, על כך אנחנו מודים לך מראש בשם כל ראשי הרשויות.

<חיים ביבס: מובן, הגיע הזמן גם, לעשות הקפאה לא לחצי שנה ולא לשנה.

<חיים ביבס: להקפיא את העסק לשלוש עד ארבע שנים.

<חיים ביבס: שידעו כולם שלא משחקים את המשחק של הדקה ה-90 לגרור את הרגליים.

<חיים ביבס: שיבינו שמנהלים משא ומתן בצורה רצינית - -

<דרור אלוני: חיים, הם לא נותנים לנו לעבוד.

<חיים ביבס: דקה, תן לי לסיים.

<חיים ביבס: - - אבל אני אומר: אל תקני את מה שאומרים לך.

<חיים ביבס: לבטל את הסנקציות, להכניס ביטול לסנקציות, להכניס את - -

מירי רגב: להכניס את השימוש בקרן.

<חיים ביבס: - - את הפחתת הרגולציה כבר עכשיו שיכניסו אותה.

<חיים ביבס: שלא יגרור את העסק לאותו מצב כי ככה הם רוצים.

<חיים ביבס: למה רשות המים נהנית מזה?

פנינה תמנו: אבל השימוש בקרן זו חלמאות.

פנינה תמנו: בסוף הפגיעה הישירה זה בציבור.

מירי רגב: ברור.

מירי רגב: הנה, זה מה שאנחנו - -

פנינה תמנו: זה משהו שצריך לקרות לדעתי כבר מחר.

פנינה תמנו: אין בזה שום היגיון.

<חיים ביבס: - - ולכן, אני אומר - החרב גם צריכה להיות מונחת לא רק על הצוואר שלנו אלא גם על הצוואר שלהם.

<חיים ביבס: שיבינו שמה-31.12.14 התקנה נכנסת להארכה.

<חיים ביבס: הסנקציות של רשות המים, שיושבים שם וכל היום מבלבלים במוח – הגיע הזמן לטפל בזה ולטפל בהם - -

<קריאה: ברשות המים - - -

<חיים ביבס: - - ולשים, עם כל הכבוד, בהארכת תקנה, שקרן השיקום תמשיך לעבוד.

<חיים ביבס: אין לנו בעיה שיכניסו במסגרת החוק - -

<קריאה: חיים.

<קריאה: ..

<חיים ביבס: דקה.

<חיים ביבס: אתן לכם, כל אחד, להוסיף את מה שהוא רוצה.

<חיים ביבס: אל תדאגו.

<חיים ביבס: לא נחסיר מאף אחד מכם.

<דורון מילברג: אתה מדבר יפה אז להשלים את התמונה.

<חיים ביבס: אני סומך עליך שאתה תשלים.

<חיים ביבס: - - וצריך להכניס פנימה - אין לנו בעיה, מצדי שכבר עכשיו יגדירו את זה כמשק מים סגור, שכל רשות תיקח את הכסף ותשקיע אותו אך ורק במים, זה בסדר.

<חיים ביבס: אני גם מדבר על הרשויות שלא במסגרת תאגיד, כן?

<חיים ביבס: אבל הפחתת הרגולציה, הפחתת הדברים המרכזיים כי מה שהם עושים, רשות המים, הם מתעללים ברשויות.

<חיים ביבס: רשויות שרוצות לעבוד עוברות מדורי גיהינום עד שיוצאות לעבוד, והם משחקים אותה.

<חיים ביבס: עכשיו למדו את השיטה.

<חיים ביבס: פעם היה ישראל ענב, אז הוא, לצורך הענין הציגו אותו כאיש רע.

<חיים ביבס: היום כולם נחמדים ומאחורי הקלעים עושים את הדברים, ואני לא קונה את המשחק הזה, כי בסוף הכסף צריך לחזור לתושבים עצמם.

מירי רגב: אתה מדבר על ביטול הכללים של הקרן השיקום.

מירי רגב: תכף נשמע את האוצר.

<חיים ביבס: על ביטול הסנקציה והכללים, והארכת תוקף של עד ארבע שנים - -

מירי רגב: לא, אני לא רוצה עד ארבע שנים כי אני רוצה לגמור את התאגידים.

מירי רגב: - -

<חיים ביבס: הם לא יגמרו.

<חיים ביבס: - - -

מירי רגב: נגמור.

מירי רגב: זה חייב להיגמר.

<קריאה: - - -

מירי רגב: לא, סליחה, הדיון לא על "מקורות" ולא על חקלאות עכשיו.

מירי רגב: סליחה, אתם לא תסיטו אותי עכשיו לחקלאות.

מירי רגב: הדיון הוא לא על החקלאות עכשיו.

מירי רגב: הדיון הוא על ראשי הערים עם התאגוד.

מירי רגב: רוצים לטפל בחקלאות?

מירי רגב: נטפל בזה בנפרד.

מירי רגב: שלום מר וילן.

מירי רגב: הדיון עכשיו לא על החקלאות.

מירי רגב: נסכם אחר כך, בסוף.

מירי רגב: כרגע הדיון הוא מאד ספציפי, על ענין התאגוד בערים.

מירי רגב: אני מבינה שאין לכם לאן ללכת, אתם באים לפה כדי שנעזור לכם, נעזור, אבל תמתינו עם זה.

מירי רגב: זה לא הדיון.

<אילן טייב: זה תאגידים נוספים שיבואו על חשבון הציבור.

מירי רגב: הבנתי, אבל אני מטפלת כרגע בתאגידים קיימים.

מירי רגב: לגבי תאגידים עתידיים – אני הולכת להיפגש עם שר החקלאות, אחרי שאשמע מה שיש לכם להגיד.

מירי רגב: אנחנו לא נכניס אותו לענין הזה.

מירי רגב: את הטעות שעשו ראשי הערים, לא ניתן לחקלאים לעשות גם אם נצא לרחובות וגם אם כולנו לא נצביע על חוק ההסדרים, ושהממשלה הזאת תיפול.

מירי רגב: שפעם אחת היא תיפול על פקידות של אוצר ורשות מים.

מירי רגב: הדברים האמתיים של יוקר מחיה.

מירי רגב: זה מעלה את יוקר המחיה.

<אילן הללי: עוד עשרה ימים אדון קושניר רוצה להעלות את זה שוב פעם - - -

פנינה תמנו: מירי, אנחנו אחרי האיומים - - -

מירי רגב: זהו, אז הבנתי.

מירי רגב: תמתינו.

מירי רגב: "מקורות" ימתינו עכשיו בשקט כולל החקלאים.

מירי רגב: אני רוצה התייחסויות של ראשי ערים ומנכ"לים לענין של הסנקציות בהמשך למה שאמר יושב ראש השלטון המקומי כדי לשמוע בבירור את מה שאומרים האוצר ורשות המים.

מירי רגב: לשמוע התייחסויות של היועץ המשפטי של הוועדה והיועץ המשפטי איתי, של ועדת הכלכלה, האם מה שהם אומרים לנו זה תקף או לא כדי שנוכל מפה להמשיך הלאה.

<דורון מילברג: מחירי המים לערים לא מתואגדות צריך להיות זהה למחיר המים לתאגידים.

מירי רגב: שוב, אני לא מבינה את מה שאתה אומר.

<דורון מילברג: אנחנו, כרשות לא מתואגדת משלמים 50% לקוב"ש מים ממוצע יותר מאשר תאגיד מים שכן.

<חיים ביבס: ל"מקורות"?

<קריאות: כן.

מירי רגב: נו, זה מה שהם עושים, הם קונים אותה במחיר נמוך בהתחלה ובשלב הארוך הם משלמים - -

<קריאות: - - - מהתחלה אנחנו משלמים - - -

מירי רגב: לא, את אלה שמתאגדים.

מירי רגב: עוספיא, בבקשה.

<וג'יה כיוף: קודם כל, אני רוצה להצטרף ליושבת ראש הוועדה, על הפיגוע שהיה היום בירושלים.

<וג'יה כיוף: אני חושב שהנושא הזה לא יכול להימשך בצורה כזאת.

<וג'יה כיוף: אני חושב שהמדינה הזאת, צריך שיהיו שופטים בירושלים, שידעו להתנהל טוב לטובת כולם.

<וג'יה כיוף: אני רק רוצה לספר לכם סיפור בשריפת הכרמל - תראו, אני בישוב שנקרא עוספיא.

<וג'יה כיוף: יש לי שמונה קילומטר לא צנרת מים.

<וג'יה כיוף: יש לי צנרת גומי.

<וג'יה כיוף: אתם יודעים שצנרת הגומי היתה אחד הדברים שסייעו לשריפה כי הגומי הוא שבעצם היה ה"גשש" של השריפה בכרמל.

<וג'יה כיוף: ה"גשש", הוא לקח את השריפה.

<וג'יה כיוף: דבר שני: תראו - יש יותר מ-30 ערים וכפרים לא מתואגדים.

<וג'יה כיוף: יש כאלה שאומרים: תשמע, אני לא צריך את התאגיד, אני מרוויח ממפעל המים אבל אני בא ואומר משהו אחר, גברתי היושבת ראש: אף אחד לא רוצה אותי, לא בעוספיא ולא בדליה, אפילו הוא לא רוצה.

<וג'יה כיוף: קחו עיר כמו חיפה, שמדברים על השכנות היפה, הטובה, הכיפית.

<וג'יה כיוף: ואנחנו, אתם יודעים, יש לנו פארק, 33 מיליון עצים מקבלים את עם ישראל כל שבת ואחר כך, אנחנו מנקים את הלכלוך.

<וג'יה כיוף: הם לא רוצים להיות שותפים, סליחה על הביטוי, ל"חרא" שלי.

<וג'יה כיוף: לא רוצים.

<וג'יה כיוף: מה קורה במדינה הזאת?

<וג'יה כיוף: מה, אני בירדן?

<וג'יה כיוף: מה, אני לא ישראלי?

<וג'יה כיוף: מה, אנחנו לא בני אדם, לא תושבים?

<וג'יה כיוף: גם אם אני רוצה להתאגד, כתבתי לקושניר לפני חודש וחצי שיש לי בציר 672, בית ספר "רונסון", שהקו הראשי שם דפוק.

<וג'יה כיוף: אין לי כסף.

<וג'יה כיוף: מאיפה אתם רוצים שאני יביא?

<וג'יה כיוף: מה עוד?

<וג'יה כיוף: יעני עשו תקדים, השאירו אותנו בחוץ ויש חוק איכות הסביבה.

<וג'יה כיוף: אחר כך באה איכות הסביבה אליך – בבקשה חביבי, לחקירה.

<וג'יה כיוף: הביוב שלך הולך לוואדי, מה אתה עושה?

<וג'יה כיוף: הוא לוקח ממני ואין לי מאיפה.

<וג'יה כיוף: אין לי עשרה שקלים, אין לי בתקציב, אין לי שום דבר.

<וג'יה כיוף: איך אתם רוצים שאנחנו נתפקד?

<וג'יה כיוף: מה עוד?

<וג'יה כיוף: אתה הולך ל"מקורות".

<וג'יה כיוף: אנחנו חייבים ל"מקורות" כסף.

<וג'יה כיוף: מה זה מעניין את "מקורות"?

<וג'יה כיוף: "מקורות" זאת חברה שרוצה את הכסף שלה.

<וג'יה כיוף: אתם יודעים מה?

<וג'יה כיוף: בעירק לא מפסיקים מים לתושבים, בישראל כן.

<וג'יה כיוף: בעירק לא מפסיקים מים.

<וג'יה כיוף: בישראל מפסיקים את המים אם אתה לא משלם.

<וג'יה כיוף: אתם יודעים מה?

<וג'יה כיוף: אני לא מבין: מצד אחד, המחוקק יוצר לך חוק התאגוד ומצד שני, לא מאפשר לך לחיות עם מים יותר מדי, והרבה כסף - - - גברתי, אתם לא יודעים כמה התושבים שלי ושל דלית אל-כרמל סובלים.

<וג'יה כיוף: הלכנו למוצקין, לטבעון, ליוקנעם, לחדרה, לחיפה.

<וג'יה כיוף: יעני, מה אתם רוצים מאתנו?

<וג'יה כיוף: תעודת זהות ישראלית?

<וג'יה כיוף: וואלה, אתם יודעים?

<וג'יה כיוף: גם אנחנו הולכים לצבא.

<וג'יה כיוף: אז מה שקורה, החלטת מועצה, בבקשה זאת החלטת מועצה אבל קרן השיקום – למה אני לא יכול לקבל לבית הספר שלי ממר קושניר?

<וג'יה כיוף: איזה מפגע רציני מאד.

<וג'יה כיוף: למה?

<וג'יה כיוף: מה קרה?

<וג'יה כיוף: - -

מירי רגב: הם רוצים רק את החזקים.

מירי רגב: לשאוב עוד כסף מהחזקים, ומהחלשים - -

<וג'יה כיוף: - - אז מה שקורה – אתם יודעים מה?

<וג'יה כיוף: אני אומר לכם גברתי, אדוני יושב ראש השלטון המקומי: תצילו אותנו.

<וג'יה כיוף: אנחנו אנשים שחנקו אותנו בחוקים האלה.

<וג'יה כיוף: הם עשו לגיטימציה איך לחנוק אנשים.

<וג'יה כיוף: זה לא חוקים, זה המצב.

פנינה תמנו: או שעוותו את כוונת המחוקק.

מירי רגב: לא, לא עוותו.

מירי רגב: המצב נוראי.

<וג'יה כיוף: לא, לא.

<וג'יה כיוף: לגיטימציה לחנוק אנשים.

מירי רגב: לא, הכל בחוק ולכן אנחנו רוצים לשנות את זה.

מירי רגב: גם יאיר הבין את זה, הפקידות לא הבינה את זה.

פנינה תמנו: גברתי היושבת ראש, הוא מעלה פה נקודה מאד חשובה, קיימת אבל פרטיקולרית.

פנינה תמנו: - -

מירי רגב: הוא רוצה תאגיד.

<קריאה: - - -

מירי רגב: בסדר.

מירי רגב: אלה שירצו תאגיד, יהיו בתאגיד.

מירי רגב: אלה שלא ירצו תאגיד, לא יהיו בתאגיד.

<וג'יה כיוף: רק רגע.

<וג'יה כיוף: אני לא רוצה - - - אני לא יכול להרוויח מזה.

מירי רגב: אוקי.

מירי רגב: אלוני, בבקשה.

<דרור אלוני: רק בשביל הפרוטוקול: לפני שבע שנים - אני ראש המועצה של כפר-שמריהו תשע שנים.

<דרור אלוני: בכפר שמריהו אין מערכת ביוב מרכזית.

<דרור אלוני: לפני שבע שנים אישרנו את תכנית האב לביוב, הגשנו את חוק העזר.

<דרור אלוני: חוק העזר, למעט הנספח הכלכלי, מאושר.

<דרור אלוני: הנספח הכלכלי מסורב על ידי רשות המים והביוב ולכן, לא ניתן להקים מערכת מים.

<דרור אלוני: לא רוצים כסף, לא רוצים כלום - -

מירי רגב: פשוט לא יאומן.

<דרור אלוני: - - רוצים שישבו יומיים ויקדישו ויסכמו את תעריפי ההיטל והאגרה למועצה המקומית כפר-שמריהו.

<דרור אלוני: יש תכנית אב מאושרת, יש חוזים לפתרונות קצה, יש חוזים להפעלה.

מירי רגב: נעשה דיון ממוקד על כפר-שמריהו ועל קרית-גת.

מירי רגב: קיבלתי מכתב מאבירם שוב בענין הדיבידנדים.

מירי רגב: בעיה רוחבית.

<דרור אלוני: - - אגב, בכדי להפעיל לחץ על ראש המועצה המקומית כפר-שמריהו, דאגו הפקידות לשלוח אותו ל"משטרה הירוקה" על זיהום קרקע בכדי להפעיל עליו לחץ.

<קריאה: אנחנו כל יום שם.

מירי רגב: זה מאפיה.

פנינה תמנו: זה מאפיה?

פנינה תמנו: צפים פה דברים מאד חמורים.

<דרור אלוני: - - אז אני נחקרתי תחת אזהרה, ואף פקיד של רשות המים והביוב לא הובא לשם לתת דין וחשבון.

מירי רגב: מה שקורה בתאגידים זה.

מירי רגב: ..

מירי רגב: איאד, בבקשה.

מירי רגב: לאחר מכן, יורם.

<איאד חלאילה: בוקר טוב לכולם.

<איאד חלאילה: תודה לך, יושבת ראש הוועדה.

<איאד חלאילה: אני מייצג את ראש המועצה המקומית פרדיס, שהוא מתנצל שלא יכול היה להגיע.

מירי רגב: הוא היה אתמול, הוא התנצל מראש.

<איאד חלאילה: - - אני רוצה להציג כמה דברים מאד חמורים: המועצה המקומית פרדיס, עד לעצם היום הזה, מחזיקה ומתחזקת את רשת המים.

<איאד חלאילה: אנחנו לא רוצים לעבור להתאגד מכמה סיבות, יש לנו את הסיבות שלנו, כי רשות המים שם מתוחזקת כמו שצריך.

<איאד חלאילה: הפחת שלנו מאד נמוך, ופשוט לעבור לתאגיד זה גם מייקר את העלות לתושבים וגם אנחנו מקבלים פחות מהשירות שנקבל אותו נכון להיום ועכשיו.

<איאד חלאילה: שנית, גברתי, אני מחזיק כאן את תעריף המים והביוב של רשות המים, שהיא מפרסמת באתר שלה.

<איאד חלאילה: לא יכול להיות שנותנים לי כאן למכירה, שלספק המים שימכור את מחיר קוב המים לצרכנים החקלאיים פחות בעשר אגורות ממחיר הקניה מ"מקורות".

<איאד חלאילה: אני מחזיק את התעריף כאן.

<איאד חלאילה: שנית, את נושא הקרן שיקום – אנחנו משלמים בגין קרן שיקום ולא נותנים לנו רשות לשקם את התשתיות, וזה יוביל אותנו לפחת יותר גדול ולקריסה בנושא המים בכלל.

<איאד חלאילה: הדבר החשוב ביותר - -

<תומר רוזנר: הכסף בקופה והתשתיות - - -

פנינה תמנו: זה הפך להיות שוט.

מירי רגב: זה בדיוק רשות המים, בזה בדיוק היא משחקת, וזה אסור שיקרה.

<איאד חלאילה: - - יש לציין גברתי, כי בעבר קרן שיקום היתה יותר גבוה מזה, היתה שני שקל ושישים ואחר כך, בשנה אחרי זה ירד לשקל שישים ונכון לעכשיו, זה ירד לארבעים ושתיים אגורות.

<איאד חלאילה: הפער בין הקניה לבין המכירה מחברת "מקורות" הוא מאד נמוך.

<איאד חלאילה: צריך להגדיל את הפער.

<איאד חלאילה: לא יכול להיות שתאגיד מים קונה בחצי שקל את קוב המים מחברת "מקורות" ומוכר אותו לצרכנים בשמונה נקודה שמונים ושמונה.

<איאד חלאילה: - -

מירי רגב: למה לא יכול להיות?

מירי רגב: יכול להיות.

מירי רגב: זאת פרה חולבת האזרחים, זאת המציאות.

מירי רגב: - -

<איאד חלאילה: גברתי, יש לי כאן את התעריף של "מקורות".

מירי רגב: - - שתאגידי המים הם בעצם פרה חולבת של האוצר, בא נודה.

<איאד חלאילה: - - בחצי שקל, בשישים אגורות קונים מחברת "מקורות" ומוכרים בשמונה נקודה שמונים ושמונה - -

<קריאה: לא, בעשר אגורות קונים את זה.

<איתן אדרי: זה לא עולה על הדעת.

פנינה תמנו: - - - זה נעשה שנים אחורה, מה לעשות?

פנינה תמנו: אני אומרת לך שיש נכונות של שר האוצר לפרק את כל הנושא הזה גם במחיר שהכסף הזה לא יגיע לאוצר - -

מירי רגב: אני יודעת, ברור.

פנינה תמנו: - - כי הכסף הזה צריך להיות שייך לאזרחים.

פנינה תמנו: אי אפשר למצוץ להם את כל ה - - -

יעקב אשר: אבל הנכונות הזאת ומשיכת הזמן גורמת לכאוס.

פנינה תמנו: נו באמת, אתה מדבר פוליטיקה.

פנינה תמנו: הוא מושך את הזמן - - - אנחנו יושבים פה בהסכמה.

פנינה תמנו: אופוזיציה, אנחנו יושבים פה בהסכמה.

<איאד חלאילה: אני רוצה להוסיף עוד נקודה - -

מירי רגב: לא, זהו איאד.

מירי רגב: כולם צריכים עוד לדבר.

מירי רגב: יורם ולאחר מכן גיל.

<יורם שמעון: בוקר טוב לכולם.

<יורם שמעון: מירי, קודם כל אני רוצה להגיד לך תודה ושאפו וכל הכבוד על המהלך.

<יורם שמעון: - -

מירי רגב: שניה רגע, יורם.

מירי רגב: יכול להיות שלא נאשר את החוק הזה.

פנינה תמנו: אז מה זה ייתן?

פנינה תמנו: זה יכול להחמיר את המצב.

מירי רגב: יורם, בבקשה.

<גיל לבנה: יותר טוב שיחמיר את המצב.

<גיל לבנה: הממשלה לא תחזיק מעמד ואתם לא תהיו פה.

מירי רגב: עדיף לי שזה יחמיר את המצב ונצא כולנו לרחובות - - -

יעקב אשר: המצב של עכשיו, גרירת הרגלים, לא לכאן ולא לכאן זה הכי גרוע.

פנינה תמנו: גברתי היושבת ראש, אנחנו באותו צד ורוצים לצאת עם תוצאות.

מירי רגב: יורם, בבקשה.

<יורם שמעון: בוקר טוב.

<יורם שמעון: אני רוצה להודות בתחילת דבריי למירי רגב על היוזמה הברוכה ועל כל המאמצים שהיא עושה כדי לבטל את נושא תאגידי המים.

<יורם שמעון: זה חוק שנולד בחטא וגם ימות בחטא.

<יורם שמעון: אני רוצה להגיד תודה גם לחיים ביבס ולכל אלה שעושים פה עבודה כדי לבטל את התאגוד.

<יורם שמעון: הישוב מבשרת ציון ואני, כראש המועצה, מצורפים לתאגיד "הגיחון.

<יורם שמעון: תאגיד "הגיחון" בהסכם שלא נחתם, שהוחלט עליו במליאה ועד היום "הגיחון" לא חתם וישראל עינב הוציא להם אישור להיכנס למבשרת ולעשות ככל העולה על רוחם, התחייב בהסכם להשקיע כל שנה חמישה מיליון שקל בתשתיות.

<יורם שמעון: ארבע שנים עברו, 20 מיליון שקל הוא היה צריך להשקיע ולפי טענתו של "הגיחון", עם המחשבים ועם המשרדים שהוא השקיע כסף והביא לנו טבלה שמראה מה הוא עשה בהשקעות – שמונה מיליון שקל.

<יורם שמעון: עד היום הם לא מוכנים להשקיע את מה שהם התחייבו.

<יורם שמעון: תאגיד "הגיחון" עושה ככל העולה על רוחו, מעניק שירות לקוי לתושבים, לוקח את כל הכספים הרבים שמבשרת ציון משקיעה, ומשקיע אותם בבעיות שיש לו באזור ירושלים, בעיקר במגזר הערבי, ואנחנו לא מוכנים להיות הפרה החולבת של "הגיחון.

<יורם שמעון: אני קורא לך, מירי, לעשות הכל כדי לבטל את תאגיד המים, ולאפשר לכל רשות מקומית להחליט, כמו שאמר חיים - -

מירי רגב: נכון, זה מה שאנחנו רוצים לעשות.

מירי רגב: זה הכיוון.

<יורם שמעון: - - האם אנחנו רוצים להקים מערך משק מים במשק מים סגור, ולקבל את ההחלטה הזאת מהר ככל שניתן.

<יורם שמעון: תודה רבה לכם.

מירי רגב: תודה רבה יורם.

מירי רגב: גיל בבקשה ולאחר מכן ראש מועצת כעביה.

<גיל לבנה: תודה.

<גיל לבנה: אני מודה לך על היוזמה להאריך את המועד.

<גיל לבנה: היינו רק לפני חצי שנה בדיון הזה ואמרנו שזה לא יחזיק מעמד אבל כנראה שיש מישהו פה, בממשלה, שרוצה להחזיק אותנו בחבל ולא לתת לנו את העצמאות ולא לתת לנו להתפתח.

<גיל לבנה: כך אנחנו מרגישים ממש, כאילו קשורים בטבור לממשלה ולכנסת.

<גיל לבנה: אני מתכוון לשלוש סנקציות: האחת – אמר דורון מילברג.

<גיל לבנה: אנחנו, הרשויות שלא התאגדו, משלמות את מחיר הקניה הכי יקר בארץ.

<גיל לבנה: - -

מירי רגב: כן, אז אתם רוצים בעצם לקבל את מחיר המים שהרשות קונה פלוס קצת שתרוויח, שיהיה עוד רכב למנכ"ל או למזכירה או משהו כאילו.

מירי רגב: ..

<גיל לבנה: - - הוא הכי יקר בארץ, למרות שאנחנו מוכרים את המחיר לאזרח 15 אחוז פחות.

<גיל לבנה: קבעת יעד של 15,20 אחוז פחות במחיר, היעד הזה קיים במציאות במדינת ישראל.

<גיל לבנה: יש תושבי מדינה, אזרחי מדינה, שמקבלים מים מהעירייה ולא מתאגיד מים ונהנים מההנחה הזאת.

<גיל לבנה: מי שמסבסד אותה זו העירייה.

<גיל לבנה: והיעד הזה קיים, לא צריך לחפש - -

מירי רגב: זאת אומרת:

מירי רגב: זה הורדת מחיר המים של מי שלא התאגד.

מירי רגב: הבנתי.

מירי רגב: הלאה, הדבר השני?

<גיל לבנה: - - הוא קיים.

<גיל לבנה: יש אזרחים במדינה שמשלמים 15 אחוז פחות.

<גיל לבנה: תחזירו את זה לעיריות - - -

פנינה תמנו: זה הורדה או השוואה?

<קריאות: השוואה, הם רוצים השוואה.

<דורון מילברג: עירייה משלמת ב-50 אחוז יותר - - -

מירי רגב: השוואה, הם רוצים השוואה.

מירי רגב: כרגע הם מענישים אותם.

מירי רגב: בגלל שהם לא התאגדו, הם מענישים אותם.

מירי רגב: אז השוואת המחיר.

מירי רגב: הדבר השני זה שימוש בקרן - -

<גיל לבנה: - - בדיון הבא שיהיה לקראת הקריאה השנייה, רשות המים תבוא ותגיד כאן מה מחיר הקניה האופרטיבי שיהיה לרשויות שלא התאגדו.

<גיל לבנה: שלא יהיה הקנס הזה.

<גיל לבנה: הדבר השני, שהם יבואו ויגידו כאן שהם יאשרו לנו פרויקטים מקרן השיקום לטובת פיתוח הרשת בלי טובות.

<גיל לבנה: - -

מירי רגב: פשוט לא יאומן.

<גיל לבנה: - - הדבר השלישי הוא, שהם לא מאשרים את האגרות.

<גיל לבנה: הם לא מאשרים אותן.

<גיל לבנה: יש עירייה שנכנסה לגירעונות ועוד מעט נכנסת כבר לתכנית הבראה בגלל שלא אישרו לה אגרת ביוב.

<גיל לבנה: לא מאשרים.

<גיל לבנה: היא משלמת על הביוב, היא משלמת למת"ש, היא מטפלת בביוב - -

<תומר רוזנר: גיל, ברשותך, אני מפריע לך כי אני רוצה אחר כך לשאול את רשות המים בענין זה: אתה מדבר על הרשות שלך?

<גיל לבנה: לא.

מירי רגב: הוא מדבר בכלל.

<גיל לבנה: הם יודעים איזו רשות זאת - - -

<תומר רוזנר: הרשויות שעליהם מדברים, האם הם הגישו את התחשיב הכלכלי כמו שהגיש כפר שמריהו?

<גיל לבנה: כן.

<תומר רוזנר: - - והוגשו התחשיבים - - -

<גיל לבנה: כן.

<גיל לבנה: אין להם אגרת ביוב.

<גיל לבנה: אני לא מדבר עלינו, אני מדבר על זיכרון יעקב.

<גיל לבנה: אני לא מדבר עלי - -

<דרור אלוני: - - -

<גיל לבנה: - - אני, יש לי אגרת ביוב.

<גיל לבנה: אנחנו 40 רשויות שלא התאגדו, שאתם לא מאשרים להם אגרת ביוב.

<גיל לבנה: למה?

<דרור אלוני: ככה.

<גיל לבנה: - - הם לא מטפלים בביוב?

<גיל לבנה: מי מממן בביוב הזה?

<מאיר וענונו: אנחנו שילמנו על הביוב ועל המת"ש - - -

<קריאה: נותנים כוח רק לתאגידים.

<זידאן כעביה: שלום לכולם.

<זידאן כעביה: אני ראש המועצה המקומית כעביה-טבאש-חג'אג'רה, ויושב ראש פורום ראשי הרשויות הבדואיות בצפון המייצג כ-100,000 תושבים.

<זידאן כעביה: אני גם רוצה להצטרף לתנחומים למשפחות שאבדו את יקיריהם, ואני גם רוצה לקוות, באמת, שהמדינה תזכה סוף סוף לימים טובים, שיחיו בה כל אזרחיה על הצד הטוב ביותר.

<זידאן כעביה: העמדה שלי בקשר לתאגידים לא שונה מעמדת יושב ראש השלטון המקומי וגם לא מהמרכז, אבל יש לי בעיה עם הישוב שלי, כעביה.

<זידאן כעביה: הישוב שלי, כעביה, אין בו אף בית שמחובר לרשת הביוב בכלל, אפילו אין בית אחד.

<זידאן כעביה: הבעיה שלנו, שיש בורות סופגים שבינתיים התושבים, על חשבונם, משתמשים אבל לצערי הרב, גם הבורות הסופגים הפסיקו לספוג אז לאן הולכים כל המים?

<זידאן כעביה: הולכים לנחל ציפורי היפה שחוצה את הישוב.

<זידאן כעביה: גם אנחנו נופלים על מה שנקרא "שביל ישראל" לתיירות.

<זידאן כעביה: אז כל הזיהום, זה ממש זוועה מבחינה בריאותית לתושבים אלא גם לדברים היפים שלנו כמו נחל וכמו "מעין הסוסים".

<זידאן כעביה: אנחנו ניסינו כל הזמן להתאגד.

<זידאן כעביה: אגב, רשתות המים מתוחזקות דרך מה שנקרא אגודות שיתופיות.

<זידאן כעביה: אנחנו רוצים להתאגד.

<זידאן כעביה: כל הזמן חיפשנו להתאגד.

<זידאן כעביה: אמרו לנו, ישראל עינב בזמנו: אתה לא יכול להתאגד לסובב שפרעם כי התאגיד קורס.

<זידאן כעביה: אמרתי לו שאני האחרון שרוצה שהתאגיד של שפרעם יקרוס.

<זידאן כעביה: לאחרונה, בכל זאת מצאו לנו פתרון.

<זידאן כעביה: נעשתה תכנית-אב לביוב בתוך הישוב.

<זידאן כעביה: אנחנו רוצים להתאגד ובינתיים, התאגיד וגם הממונה על התאגידים אומר לי: אתה לא יכול בגלל שעצרו את הכל.

<זידאן כעביה: עצרו את הכל - -

מירי רגב: עצרו את הכל אבל את הסנקציות הם לא עצרו, הם שכחו לעצור את הסנקציות.

<זידאן כעביה: - - עצרו את הכל בזמן לא נכון.

<זידאן כעביה: עד שאני אחכה שכל חוק התאגידים יבוטל או ימצאו פתרון, אני מבקש למצוא פתרון לישוב כעביה-טבאש-חג'אג'רה.

<זידאן כעביה: מיותר להגיד שזו גם אוכלוסייה בדואית.

<זידאן כעביה: הוא מיצג כפר דרוזי שנדפק ואני כפר בדואי שנדפק, וזו בעיה שהולכת ומתרחבת.

<זידאן כעביה: אני מודה לך על ההזדמנות שנתת לי.

<זידאן כעביה: אין שר שנוגע לדבר הזה שלא ישבתי אתו אבל עובדה שעד עכשיו לא נמצא שום פתרון לישוב כעביה-טבאש-חג'אג'רה.

<זידאן כעביה: זה פוגע בבריאות, זה פוגע באיכות הסביבה ובאיכות החיים.

מירי רגב: אוקי.

מירי רגב: אני מבקשת לשמוע את הפקידות לפני שחבר הכנסת חנין יתייחס.

מירי רגב: את האוצר, את רשות המים ואת התשתיות על שלושת הנושאים האלה: 1.

מירי רגב: על קרן השיקום – מדוע הם לא יכולים להשתמש בפרויקטים לטובת הרשת?

מירי רגב: 2.

מירי רגב: מדוע מקבלים מחיר גבוה יותר - - ברוך הבא מרדכי.

מירי רגב: אני משתתפת באבל שלך.

מירי רגב: - - מדוע משלמים מחיר גבוה על המים, למה אתם שמים להם את האקדח על הרקה.

מירי רגב: ומדוע אתם לא מאשרים את אגרות הביוב?

מירי רגב: בבקשה, האוצר.

<אלון מסר: תודה, גברתי יושבת הראש.

<אלון מסר: כמה דברים שאני רוצה להתייחס למה שנאמר: ראשית, לגבי הסוגיה האחרונה שהועלתה, של רשויות שרוצות להתאגד וכרגע תאגידים אחרים לא רוצים לקלוט אותם, יש בעיה אחרת - דווקא חוק שאנחנו דוחים אותו - -

<זידאן כעביה: התאגיד רוצה לקלוט אותם אבל האוצר לא רוצה לאשר את ההתאגדות.

מירי רגב: אנחנו כתבנו את זה, ואנחנו נעביר פניה מסודרת.

<אלון מסר: - - חשוב לי לציין, יושבת הראש, שכמו שגם אמרנו לך וגם אמיר אמר לך: הסנקציות שקבועות בחוק לגבי רשויות מקומיות שלא הקימו תאגיד, ברגע שהחוק הזה מתקבל גם נדחות אוטומטית.

<אלון מסר: מדובר על סנקציות של מינוי מנהל מיוחד לרשות - -

מירי רגב: אבל זה לא נכון, זה לא נדחה אוטומטית.

מירי רגב: זה מה שהבנו אז ו"עבדתם" עלינו.

מירי רגב: אמרתם לנו חד וחלק שברגע שמישהו לא מתאגד - יש חוק של אי התאגדות ואנחנו הולכים לבחון את כל נושא התאגיד, אז כל הסנקציות וכל הכללים, גם הם מוקפאים.

מירי רגב: אז מה אתם עושים?

מירי רגב: אתם ממשיכים - -

<אלון מסר: נכון.

<אלון מסר: בשביל זה רציתי להבהיר כמה נקודות: לגבי הסוגיות שהועלו פה על ידי מרכז השלטון המקומי וגם הועלו פה בדיון – קודם כל, לגבי תעריפי "מקורות" והתעריפים שכל תאגיד או רשות קונה, צריך להבין – כל תאגיד קונה מ"מקורות" וגם כל רשות בתעריף שונה בשל מאפיינים כאלה או אחרים שקיימים לרשות.

<אלון מסר: בסוף, הטענה שנשמעת פה, שאת הרשויות המקומיות שלא התאגדו, הן משלמות את התעריף הגבוה ביותר – כפי שקיבלתי נתונים מרשות המים, זה לא מדויק.

<אלון מסר: יש תאגידים שקונים בתעריפים יותר גבוהים מרשות מקומית - -

<שלמה דולברג: לא זה מה שטענו.

<שלמה דולברג: תקרא מה כתבנו.

<שלמה דולברג: כתבנו שאנחנו מבקשים שתשפטו את המחיר על פי אותן אמות מידה שאתם קובעים תעריפי קניית מים - -

פנינה תמנו: קיימת אפליה או לא קיימת?

מירי רגב: קיימת אפליה, חד וחלק.

מירי רגב: תגיד.

<אלון מסר: - - אין שוויון בין אף גורם - -

מירי רגב: לא, לא.

מירי רגב: - - - בין אלה שהתאגדו לבין אלה שלא התאגדו.

<דורון מילברג: גברתי, אם הייתי מתאגד, הייתי משלם ממוצע של חמישה שקלים לקוב, והיום אני משלם קרוב לשמונה.

<אלון מסר: אבל יש תאגידים שמשלמים יותר מחמישה שקלים.

פנינה תמנו: - - -

<קריאה: אפשר לקבל טבלה בסולם האפליות?

<דורון מילברג: אנחנו הגשנו גם נייר מסודר ואני אשמח להגיש אותו.

<דורון מילברג: אנחנו מבקשים שתעריפי הקניה מ"מקורות" לרשויות שטרם התאגדו יהיו על פי אותן אמות מידה לפיהן קובעת רשות המים תעריפי קניה לתאגידים.

מירי רגב: אוקי.

מירי רגב: מה יש לכם להגיד על זה?

מירי רגב: אתם לא יכולים להסתודד בקול?

מירי רגב: תסתודדו בקול, שנשמע את ההסתודדויות שלכם.

<אלון מסר: יש אמות מידה שהיום הרשויות לא מקיימות, נכון?

<אלון מסר: יש רשויות - -

מירי רגב: רגע, אם אין בעיה, אני יכולה להבין מהתשובה שלכם או מזה שאין לכם תשובה ואתם לא מכניסים את הסנקציות, כמו שהבטחתי לאמיר, לתוך החוק.

מירי רגב: אבל אנחנו רוצים הצהרות ברורות, אז עד שנגיע להצבעה בין ראשונה לשנייה, האם אני יכולה להבין שאתם תאשרו אגרת מים לפי אמות המידה של מי שהתאגד?

<אלון מסר: את תעריפי המים?

מירי רגב: כן.

מירי רגב: תעריפי הקניה של המים מ"מקורות" לראשי ערים שלא התאגדו, על פי אותם אמות המידה של אלה שהתאגדו כי על פי החוק המתואם בינינו לבין האוצר וסילבן, אמרו שכל הסנקציות – כאילו, מי שהתאגד ולא התאגד, זה היינו-הך כרגע, בשלב זה, עד שנבוא עם החלטה אחרת.

<אלון מסר: יושבת הראש, צריך לחדד משהו: יש אמות מידה שהתאגידים מחויבים אליהן, שהרשויות לא מחויבות אליהן.

<דורון מילברג: כרגע מדובר על מחיר הקניה מ"מקורות".

פנינה תמנו: אל תלך לשם.

פנינה תמנו: היא מדברת אתך באופן פשוט על מחיר.

פנינה תמנו: אנחנו מדברים על מחיר.

<קריאה: אבל יושבת הראש אמרה בצדק שזה צריך להיות שוויוני.

פנינה תמנו: היא מדברת אתך באופן פשוט על מחיר.

<דורון מילברג: לי אין מוקד?

<דורון מילברג: לי אין פקידי קבלה?

<דורון מילברג: לי אין לי אמנת שירות?

<דורון מילברג: מה הסיפור הזה?

<דורון מילברג: זה שאין משרדים - -

<קריאה: כמה השקעת ב-2013 ברחובות?

<דורון מילברג: תקשיב טוב: אני השקעתי ברחובות, אני כתבתי את זה: באגרות והיטלים של מים וביוב קיבלנו 125 מיליון.

<דורון מילברג: אני לא יודע מי שאל את השאלה - -

מירי רגב: סליחה רגע דורון, אתה רוצה לדבר עם עצמך?

מירי רגב: אז תמתין רגע.

מירי רגב: אני שואלת אותך ממשרד התשתיות, למרות שאין לכם שום "סי" עליהם, אפילו כוס מים אתם לא יכולים לבקש מהם.

מירי רגב: לכן אני אומרת ששר התשתיות, אין לו שום "סי" על רשות המים.

מירי רגב: זה רק אוצר.

מירי רגב: רשות המים, אני מבקשת לדעת האם אפשר לסכם שקניית המים לאותן רשויות שלא מתואגדות, אותן ראשי רשויות שלא התאגדו והחוק אפשר להם את זה, שיקנו את מחיר המים בדיוק על פי אמות המידה - - - אני מדברת רק על קניית המים.

<ניר וילנר: תעריף המים בנוי מפרמטרים מקצועיים של אמות מידה לשירות, אמות מידה הנדסיות - -

פנינה תמנו: זו חליפה תפורה.

<ניר וילנר: - - התאגידים, חלות אמות המידה כמו שאמר אלון, ורשויות שלא חל עליהן.

<ניר וילנר: אז לא יכול להיות, בהגדרה, שהמחיר שלהן יהיה שווה.

פנינה תמנו: אז לא צריך אותם אם אתה אומר - - -

מירי רגב: רק שנייה.

<וג'יה כיוף: אין במדינת ישראל חוק שצריך לתת מים לתושבים?

<ניר וילנר: - - התעריף לצרכנים ברשויות ובתאגידים הוא תעריף מים זהה, הצרכנים משלמים את אותו מחיר ורק בשבוע האחרון אישרו הפחתה של 10 אחוז בתעריף לשנה הבאה.

<ניר וילנר: לגבי אמות המידה – אמות המידה שחיים התאגידים הם לא אמות המידה שנותנים לרשויות ולכן, לא יכול להיות בהגדרה תעריף זהה - - -

מירי רגב: רגע.

מירי רגב: גיל, מה אתה מציע?

<גיל לבנה: לגבי התעריף שאנחנו משלמים, לא בחנו שום אמות מידה.

<גיל לבנה: לא בחנתם אף רשות מקומית.

<גיל לבנה: אתם תקעתם מחיר, לא בחנתם אף - - -

פנינה תמנו: מכוח מה?

מירי רגב: רק שנייה.

מירי רגב: רגע, גיל, יש לי רעיון.

פנינה תמנו: מאד חשוב לי לדעת ממה זה מורכב.

פנינה תמנו: מהעובדים?

פנינה תמנו: ממה?

<ניר וילנר: משירות, מהנדסה, מהנהלה, מהשקעות בביוב, מהשקעות במים.

<ניר וילנר: זה סל שלם של השקעות.

פנינה תמנו: אתה לא חושב שכל האופרציה הזאת קיימת גם - - -

<ניר וילנר: היא קיימת גם כשאין תאגיד - - -

מירי רגב: הבנו.

מירי רגב: אין להם תשובה טובה לזה.

מירי רגב: אתם תצטרכו לבוא עם תשובה יותר טובה אם אתם לא רוצים שאני אכניס את זה לחוק.

מירי רגב: הדבר השני - קרן השיקום.

<ניר וילנר: - - שוב, יש לנו דוגמה מלפני שנה וחצי אני חושב, שהיתה ברמת-גן הזנחה מאד גדולה - -

מירי רגב: עזוב אותי ממי שיש לו תאגיד.

מירי רגב: שאלתי אותך לגבי אלה שלא מתואגדים: למה אתה לא מאפשר להם להשתמש בקרן השיקום?

מירי רגב: למה אתה לוחץ להם עם האקדח לרקה שיתאגדו בכוח, ואז האזרח - - - למה?

<ניר וילנר: קרן השיקום, קודם כל לא ניקח מהרשויות.

<ניר וילנר: הצרכנים ישלמו עבור השיקום, והשיקום מיועד שזה - - -

מירי רגב: נכון.

מירי רגב: הוא מיועד לצבור ריבית או לבר-מצווה של הבן שלו?

<ניר וילנר: אנחנו רואים שיש תאגוד של רשויות וזה בסדר - - -

<גיל לבנה: לשיקום אנחנו רוצים.

מירי רגב: אז אם ככה, אתה מעניש אותו.

מירי רגב: אתה מביא לפה חוק - -

<ניר וילנר: אני לא מעניש אותו.

מירי רגב: - - אתה מעניש אותו.

מירי רגב: אתה משקר פה, בכנסת.

מירי רגב: אתם אמרתם בכנסת חד וחלק שאי התאגוד יבטל את הסנקציות של אי התאגוד.

<חיים ביבס: בוודאי שאתה מעניש אותו, מה זאת אומרת?

<חיים ביבס: אם אתה לא נותן לו את קרן השיקום, אתה מעניש את הצרכן שמשלם על זה - -

<ניר וילנר: גברתי היושבת ראש - -

<חיים ביבס: - - במקום זה, את הכסף שאתה מפריש לקרן השיקום, תוריד אותו, אל תקבע אותו לגמרי לרשות שלא התאגדה.

<חיים ביבס: אז היית בסדר.

<ניר וילנר: יכול להיות שזה פתרון.

<חיים ביבס: אבל אתה גם מחזיק את הכסף, גם לא להשקיע אותו.

<חיים ביבס: אני אגיד לך יותר מזה - - -

<קריאות: לבטל את הקרן.

מירי רגב: בבקשה, תדבר.

מירי רגב: תשתדל רק להגיד אמת.

מירי רגב: תשתדלו להגיד דברים אמתיים כי כנראה שחברי הכנסת לא מבינים אתכם.

<ניר וילנר: לא התווכחתי עם מה שאמרו, וכל מה שאני אומר זה אך ורק עובדות.

<ניר וילנר: אנחנו מביאים לכם דוגמאות של מה שקורה בפועל.

<ניר וילנר: אין מילה אחת שנאמרה שהיא לא אמת וגם אותו דבר היה בפעם הקודמת.

<ניר וילנר: להבדיל מהרבה דברים שאמרו פה, ולא התפרצנו לדברים שנאמרו והם לא אמת.

<ניר וילנר: לגבי המשק הסגור שהזכיר יושב ראש השלטון המקומי ולגבי ההצמדה למדד באגרות - -

<תומר רוזנר: לא, קרן השיקום.

<תומר רוזנר: אנחנו הבאנו הצעה שבה ינוהל גם ברשויות שלא התאגדו, ואין עם זה שום קושי, לנהל משק כספים סגור וגם להביא את התחשיבים של הרשויות המקומיות ואם צריך, להצמיד אותם.

<תומר רוזנר: בא המרכז לשלטון מקומי, והוא יושב פה, ואמר: אני לא מוכן לזה - -

<שלמה דולברג: כי אתה הבאת הצעה מתחכמת, אתה לא אומר את כל ההצעה.

<שלמה דולברג: אני אגיד בדיוק מה הצעת.

<שלמה דולברג: אמרת: תביאו את התחשיבים ואם צריך להוריד - אני אוריד.

מירי רגב: אז הם צודקים, שלמה.

מירי רגב: אם מה שהוא אומר זה נכון, הם צודקים.

<שלמה דולברג: הוא אומר חצי אמת.

<ניר וילנר: לא נכון.

<ניר וילנר: שלוש פעמים - - - בא השלטון המקומי והתנגד והפעיל לחצים לא לאשר את ההצעה הזאת.

<ניר וילנר: יכול להיות שההצעה הזאת, אם יש - - - ואני מסכים אתך, יכול להיות שהוא היה פוטר את קרן השיקום.

<שלמה דולברג: לא, לא.

<שלמה דולברג: סליחה, זאת התחכמות.

<שלמה דולברג: אני לא קיבלתי רשות דיבור.

מירי רגב: בבקשה.

מירי רגב: רגע, דבר דבר.

<שלמה דולברג: ראשית, מה שרשות המים אמרה לנו: אנחנו מוכנים לשקול אפשרות לאשר את ההצמדה של האגרות הישנות ובתנאי שנקבל תחשיבים.

<שלמה דולברג: אנחנו ביקשנו הצמדה גרידא, עד להסדרת נושא התאגידים, תנו לנו הצמדה.

<שלמה דולברג: הם אמרו: סליחה, אנחנו רוצים לראות את התחשיבים ואנחנו מודיעים לכם שתגישו לנו את התחשיבים ואם צריך להוריד, אנחנו נוריד.

<שלמה דולברג: - -

<תומר רוזנר: בצדק.

<שלמה דולברג: סליחה?

<שלמה דולברג: זה אושר עוד במשרד הפנים.

<שלמה דולברג: אז מה ביקשנו?

<שלמה דולברג: בסך הכל הצמדה, זה מה שביקשנו.

<תומר רוזנר: אין שום סיבה.

<שלמה דולברג: זה כמובן אינו קשור לקרן השיקום, אין שום קשר.

<תומר רוזנר: פה השלטון המקומי לא בסדר.

מירי רגב: גיל.

<גיל לבנה: תן לי לתקן משהו: התעריפים התאגידיים מוצמדים.

<גיל לבנה: - -

<ניר וילנר: אגב, אני הצעתי את זה גם לגיל בישיבה האחרונה - -

<גיל לבנה: - - זה רק מה שחסר לי, שאני אגיש לך עם חוסר האמון הזה, ואתה עוד תוריד.

<גיל לבנה: אנחנו לא מכירים אותך?

<גיל לבנה: זה מה שחסר לי.

<חיים ביבס: - - -

<גיל לבנה: לפני שלוש שנים הצמידו למדד - - -

<חיים ביבס: זה כסף שיושב אצלך ואתה לא עושה בו כלום?

<חיים ביבס: נו באמת, הוא יושב בקופה, אתם לא משקיעים אותו, לא כלום אז תחזירו לצרכן.

<גיל לבנה: - - אני אומר חבר'ה, בואו, צריך לקבל פה תשובות ברורות.

<גיל לבנה: יש קרן שיש בה כסף, אנחנו רוצים להשתמש בה להחליף צנרת, להחליף מדי מים, להשקיע בתשתיות, ואנחנו צריכים לקבל תשובה ברורה שאנחנו נוכל החל מ-1.1.2015, בשנה הזאת של ההקפאה, לנצל את הכסף הזה למטרות של השקעה.

<גיל לבנה: משק סגור למטרה הזאת.

מירי רגב: הוא מוכן למשק סגור.

<תומר רוזנר: הוא לא מוכן.

<חיים ביבס: תומר, קרן השיקום זה משק מים סגור, זה השקעות אך ורק בתחום המים ולא בשום מקום אחר.

<חיים ביבס: זה הפופוליזם שמנסים - - -

<קריאות: - - -

מירי רגב: שקט רגע.

מירי רגב: אני מבקשת עכשיו לדעת – אם זה משק מים סגור, אז מה הבעיה?

<ניר וילנר: אני אגיד עוד פעם: ב-27 יש ישיבת מועצה.

מירי רגב: אותי לא מעניינת ישיבת המועצה שלכם.

מירי רגב: שאלתי אותך שאלה: אם בערים הלא מתואגדות, אומר כאן יושב ראש השלטון המקומי וראשי הרשויות שקרן השיקום תהיה קרן סגורה, תקציב סגור לטובת התשתיות.

מירי רגב: למה אתם לא מאשרים את זה?

<ניר וילנר: אני אומר עוד פעם: זו ההצעה שהבאנו למועצה - -

מירי רגב: לקח לכם הרבה זמן.

מירי רגב: הכנסת הזאת אישרה את החוק הזה - - -

<ניר וילנר: - - - זה ב-13.

<שלמה דולברג: זה לא קשור לקרן השיקום, אתה מדבר על משהו אחר.

מירי רגב: - - זאת אומרת, שבמשך חצי שנה שהחוק הזה אושר, שנה, בוועדת הפנים, המועצה היתה עסוקה במה?

<ניר וילנר: לא, הבאנו את זה למועצה שלוש ארבע פעמים והופעלו לחצים על המועצה לא לאשר את משק הכספים הסגור ולא לאפשר את האפשרות - -

מירי רגב: מה זה לא לאשר?

מירי רגב: אבל הבאנו חוק והוא גובר על כל החלטה שיש.

<ניר וילנר: לא דיברתי על החוק, דיברתי על - -

מירי רגב: אבל החוק אמר חד וחלק שיש הקפאה של החוק, יש הקפאה של כל הסנקציות.

מירי רגב: גם קרן השיקום זה חלק מזה.

<שלמה דולברג: זה הענין, הוא טוען שזה לא סנקציה.

מירי רגב: הבנתי.

מירי רגב: ב-27 יש ישיבת מועצה.

מירי רגב: מנהלת הוועדה, נא לרשום.

<וג'יה כיוף: זה להקמת תאגידים חקלאיים ולא - - -

מירי רגב: סליחה, אני לא מוכנה לזה כרגע.

מירי רגב: ישיבת מועצה.

מירי רגב: אנחנו יודעים איך המועצה עובדת.

פנינה תמנו: אז המועצה בעצם מתעלמת מהדיונים של ועדת הפנים.

מירי רגב: רק שניה.

<אלון מסר: להיפך, זה לא מדויק.

<אלון מסר: קנו את החקלאים בחצי שקל ועכשיו - - -

מירי רגב: סליחה רגע, אני אתחיל להוציא מהדיון.

מירי רגב: כל מי שמתפרץ, אני מוציאה מהדיון.

מירי רגב: תודה.

מירי רגב: מנהלת הוועדה - ב-27 לחודש תשובה כולל מכתב לשני השרים, שאנחנו מצפים שהמועצה תאשר את קרן השיקום כמשק סגור לאותן רשויות שלא התאגדו.

מירי רגב: זה הדבר השני, שימוש בקרן.

מירי רגב: דבר שלישי שנותר לנו זה אגרות הביוב - -

<שלמה דולברג: ויש עוד משהו.

מירי רגב: זה אגרות הביוב.

מירי רגב: בבקשה.

<ניר וילנר: אגרות הביוב הוקפאו בחוק עד 2014 - -

מירי רגב: תכף מרדכי יציג את תקציבי המדינה, אחרי שדב חנין ידבר.

<ניר וילנר: - - ב-2014 באנו שוב עם הצעה למועצה ואמרנו: כל מי שרוצה לשחרר את ההקפאה, תבואו ותציגו תחשיב, ולא היו מוכנים לזה.

<ניר וילנר: אנחנו נותנים שירות לציבור ואי אפשר סתם להעלות תעריפים בלי בדיקה ובלי לוודא שבאמת צריך להצמיד לעדכן את הרכיבים בחוק.

<ניר וילנר: זה התפקיד של המועצה ואין לה תפקיד אחר – התפקיד היחיד שלה לדאוג לציבור.

מירי רגב: מאה אחוז.

מירי רגב: אז אתם אמורים להתכנס ב-27 ותעלו את זה שוב, את הנושא של אגרת הביוב.

<ניר וילנר: להגיש תחשיב ומי שצריך להצמיד לו או לתקן לו - זה יתוקן, זה יוצמד.

מירי רגב: אבל לא הצמדה אוטומטית, זה ברור.

<שלמה דולברג: עוד דבר חשוב מאד, גברתי, ששייך לענין הזה – המדינה תומכת בתשתיות ביוב ביחוד דרך מנהלת תשתיות ביוב.

<שלמה דולברג: המדינה נתנה הוראה לעצור תמיכה ממשלתית בכל הפרויקטים לביוב של רשויות שלא התאגדו.

<שלמה דולברג: זאת בעצם סנקציה עקיפה.

<שלמה דולברג: - -

מירי רגב: חד וחלק.

<שלמה דולברג: - - כמו אזורי תעשיה.

<שלמה דולברג: יושב לידי נציג משרד הכלכלה, שיכול לפרט לכם את הענין הזה.

מירי רגב: איזה משרד נתן הנחיה לא לשתף פעולה עם תשתיות הביוב?

<שלמה דולברג: רשות המים.

מירי רגב: רשות המים.

<אלון מסר: אזורי תעשיה דווקא כן ממומנים - -

<שלמה דולברג: כל פרויקט הביוב לטובת תושבי מדינת ישראל, שצריך לטפל בביוב שלהם, תקציבי מדינה נעצרו.

מירי רגב: גם זה נושא - -

<אלון מסר: - - - זה לא מדויק מה שאתה אומר.

מירי רגב: הבנתי.

מירי רגב: מסר, אתם תבואו עם תשובות גם לענין הזה.

<אלון מסר: יש תקציב של 350 מיליון שקל - - -

<שלמה דולברג: אתה לא משחרר אותו לרשויות.

<אלון מסר: יש תקציב שמשוחרר של 350 מיליון שקל.

<אלון מסר: זה לא מדויק מה שאתה אומר.

מירי רגב: מסר, אתם תבואו עם תשובות גם לענין הזה בין קריאה - -

<אלון מסר: יש תקציב של יותר מ-350 מיליון שקל - -

<חיים ביבס: יש את שיטת השוטר הטוב והשוטר הרע.

<חיים ביבס: אתם הטובים ורשות המים זה הרעים, רק אתם קובעים בסוף.

<אלון מסר: זה לא מדויק.

מירי רגב: רגע.

מירי רגב: זה נורא קשה לנהל ככה את הדיונים.

מירי רגב: אני מבקשת.

מירי רגב: אתה תעביר לי רשימה של כל התקציבים שמוקפאים של תשתיות הביוב עוד היום.

מירי רגב: אנחנו מחר נכניס את זה לסיכום והם יצטרכו להעביר לנו על זה תשובה בין קריאה שנייה לשלישית.

מירי רגב: אנחנו לא חותמת גומי שלכם, אם חשבתם את זה לרגע.

מירי רגב: מרדכי רוצה להבהיר עוד הערה אחת לטובת הדיון הזה.

מירי רגב: מרדכי, אנחנו משתתפים באבל שלך.

מירי רגב: שתנוחמו מן השמיים ושיהיו רק בשורות טובות.

<מרדכי כהן: לחדד כמה דברים – אני חושב שערבבנו פה מין שאינו מינו.

<מרדכי כהן: סנקציית - - - היתה מאד ברורה.

<מרדכי כהן: קרן השיקום זה סנקציה ואת זה צריך לשחרר.

מירי רגב: נכון.

מירי רגב: אנחנו נשחרר את זה.

<מרדכי כהן: - - לגבי התחשיב - אני חלוק על ראשי הרשויות.

<מרדכי כהן: אני חושב שלא ניתן ליהנות מכל העולמות.

<מרדכי כהן: מדד מחייב תחשיב, אין ברירה.

<מרדכי כהן: לא נעים לכם לשמוע אבל אין ברירה.

<מרדכי כהן: - -

מירי רגב: זה בסדר, אין ברירה, בזה אני מסכימה אתך.

<מרדכי כהן: - - לגבי הרשויות המסורבות תאגוד – זה מעשה שלא יעשה.

<מרדכי כהן: זה חמור מבחינה ציבורית.

<מרדכי כהן: ישנן רשויות מקומיות שמעוניינות להתאגד, ותאגידים שמעוניינים לקלוט אותם אבל מכיוון שרשות המים, למרות שהגענו לאיזה שהוא מפרט, מתווה לשיפוי אותם תאגידים יחד עם האוצר - הדבר הזה מוחזק בצד ולא יוצא לפועל - -

מירי רגב: על ידי מי?

<מרדכי כהן: - - האוצר, רשות המים למרות שהיא לא הגורם הקובע.

<מרדכי כהן: הדברים האלה לובנו והגענו להסכמה.

<מרדכי כהן: זה הוצג בוועדה המשותפת של משרד התשתיות ומשרד האוצר.

<מרדכי כהן: הגשנו את המתווה הזה לעמיר, ונאמר בצורה מאד ברורה על ידינו, על ידי משרד הפנים, שאין שום סיבה להחזיק את הרשויות האלה כבנות ערובה.

<מרדכי כהן: הרי ממילא זה כסף ציבורי שיורד לטמיון.

<מרדכי כהן: כשרשות סובלת מתשתית לא איכותית ויש פחת מים, מי מרוויח מזה?

<מרדכי כהן: זה כסף ציבורי שמתבזבז.

<מרדכי כהן: למה לא להשקיע, למה - - - זה חמור מאד.

מירי רגב: אתה צודק.

מירי רגב: מר מסר, בא תן תשובה הגיונית.

<אלון מסר: בעצם מדובר על תמריצים ממשלתיים לתאגד רשויות לתוך תאגיד - -

מירי רגב: יפה, לתאגד.

מירי רגב: נכון.

<אלון מסר: - - זה מה שמרדכי מבקש.

<אלון מסר: במשך שנים זה נעשה.

<אלון מסר: כשהוקם הצוות שחברים בו ממשרד התשתיות וממשרד האוצר, שבוחן את כל מבנה התאגידים.

<אלון מסר: כיוון שכרגע אנחנו לא יודעים עדין מה מסקנות הצוות - -

<מרדכי כהן: למה לקשור את זה?

<אלון מסר: - - ודאי שיש קשר כי אם יש טענות - -

יעקב אשר: הנה, זה השכר לענין הזה.

יעקב אשר: זאת טעות.

<מרדכי כהן: אין שום קשר.

<אלון מסר: - - עלו טענות ועלו גם סוגיות שדיברו על ביטול מלא של התאגיד.

<אלון מסר: אז ברור שלא רוצים כסף ממשלתי שאחרי שבוע ירד לטמיון.

<מרדכי כהן: - - - אתה משקיע באותה צנרת - - -

<אלון מסר: זה כסף של אזרחי המדינה.

<אלון מסר: זה כסף שלא הולך רק לצנרת, זה כסף שהולך לרשות המקומית ואתה יודע את זה.

<אלון מסר: - -

<מרדכי כהן: - - -

<אלון מסר: - - זה כסף שהולך לרשות המקומית ולא לתשתיות.

<אלון מסר: זה לא נכון מה שאתה אומר, מרדכי.

מירי רגב: מרדכי, זה רק מראה שהצוות צריך לסיים מהר את עבודתו ולהודיע על ביטול תאגידי המים, ואז הכל ייפתר.

<אלון מסר: הצוות יקיים מהר את עבודתו, ובפירוש אחד הנושאים שאנחנו דנים בהם זה באמת איך אנחנו מטפלים ברשויות שלא התאגדו, ואחת האפשרויות זה באמת המשך חוזרי התאגיד כמו שמבקש משרד הפנים.

מירי רגב: אוקי.

מירי רגב: לפני שאני עוברת להקראה - -

פנינה תמנו: לחברי הכנסת אסור לדבר?

פנינה תמנו: לכולם מותר, לשלטון המקומי אבל חברי הכנסת לא יכולים לדבר היום.

<מרדכי כהן: אני מציע לנקות את הסוגיה, לא לכרוך דבר בדבר.

מירי רגב: לפני שאני עוברת להקראה, חברי הכנסת יתייחסו.

מירי רגב: חבר הכנסת יעקב אשר ולאחר מכן פנינה.

יעקב אשר: גברתי היושבת ראש, מאחר ואני הייתי שותף לכל הדיונים שהיו גם קודם ביחד עם יושבת ראש הוועדה, ואני חושב שמגיע לה באמת שאפו שהיא לקחה את הנושא הזה ויש פה הרבה רצון טוב, אבל יש פה איזה שהוא ניצול של כל העסק הזה – יש פה אי ודאות.

יעקב אשר: אני חולק עליך בדבר אחד – יכול להיות שבסוף תגיעי ליעד של ביטול התאגידים אבל במבנה של ההחלטות של מדינת ישראל, אני לא רואה שזה קורה מחר בבוקר.

יעקב אשר: אבל מה קורה בינתיים?

יעקב אשר: הקימו צוות, כי זה דברים נורא חשובים.

יעקב אשר: אני בעד החוק הזה של ההקפאה שעשינו כדי לעצור את הסנקציות.

יעקב אשר: אגב, גם סנקציות עקיפות.

יעקב אשר: מצד שני, אני זוכר גם דברים ותראו בפרוטוקול - פניתי אז לרשות המים ולמשרד האוצר וביקשתי: תנצלו את הזמן הזה לנסות להגיע בינתיים ולגמור את הנושא של אלה ש"מתים" להתאגד ולא מאגדים אותם כי זה פחות שווה בצורה כזאת או אחרת ויותר קשה לכם, כממשלה או כאוצר לעשות.

יעקב אשר: יש גם מתווה מוסכם וזה דבר ראשון.

יעקב אשר: דבר שני, יש כמה וכמה רשויות שהיה אפשר להגיע אתן להסכמות, גם אם זה לתקופת מעבר עד שיהיה או לא יהיה ביטול - -

<אלון מסר: למרות שאחד הדברים שאנחנו בוחנים אותם - -

יעקב אשר: תפסיקו לבחון ותתחילו לעשות.

יעקב אשר: חברים, החוק הזה אושר במליאה לפני כמעט שנה.

יעקב אשר: - -

פנינה תמנו: אם נדבר על לוח זמנים אולי זה - - -

יעקב אשר: בואי נדבר קודם.

יעקב אשר: חברים, אני לא בא בשביל לתת פה הצהרות פופוליסטיות.

יעקב אשר: אני ראש עיר שהקים תאגיד, אני חושב שיש בתאגיד דברים טובים ויש גם דברים רעים בגלל שמנצלים את הסיטואציה הזאת.

יעקב אשר: יש מקומות כמו כפר שמריהו, שהוא כבר נהייה עבריין פלילי.

יעקב אשר: זה דבר הזוי לחלוטין, שיכלו להחריג אותו בכל אמות מידה, גם כלכליות וגם משפטיות, היה אפשר להחריג אותו ולהוריד אותו כרגע מסדר היום.

יעקב אשר: כמו כן, גם אחרים.

יעקב אשר: המצב הזה, גברתי, אני חושב שאולי עדיף לא להמשיך את החוק הזה כרגע כי יש כאוס, אבל הוא כאוס תחת איזו שהיא הקפאה שהיא לא הקפאה.

יעקב אשר: בינתיים שוברים את הידיים ואת הרגלים אחד לשני ולא מתקדמים לכלום.

יעקב אשר: לבטל את התאגידים, זאת משאלה, אני יכול לחלוק או לא לחלוק, זה ייקח הרבה זמן.

יעקב אשר: אני לא רואה אף אחד עם אומץ לעשות את זה, לא שר האוצר ולא אחרים.

יעקב אשר: - -

מירי רגב: תתפלא.

יעקב אשר: - - בסדר.

יעקב אשר: זה לא יהיה מחר בבוקר, זה יכול לקחת עוד שנה או עוד שנים.

יעקב אשר: בינתיים יקרסו רשויות, בינתיים אותם קטנים ואותם גדולים שעושים עליהם סנקציות יקרסו.

יעקב אשר: ולכן, לדעתי, מה שצריך: אתם חייבים בתוך 30 יום לשבת למשא ומתן פרטני.

יעקב אשר: לשבת רשות רשות ולגמור ולהחריג כמה ולהשאיר אותם על ההקפאה הזאת.

יעקב אשר: הדבר הראשון – למצוא את הפתרון לאלה שרוצים להתאגד ולא מוכנים להתאגד אתם בגלל שהם קטנים או חלשים או לא מספיק כלכליים, פה תנצלו את הכוח שלכם כרגולטור, לא על דברים אחרים - -

<אלון מסר: אני מקווה שתוך 30 יום באמת נסיים את העבודה ויהיה פתרון לכל הסוגיות האלה.

מירי רגב: תודה רבה לך.

מירי רגב: דב חנין ולאחר מכן, חברת הכנסת שטה.

<מאיר וענונו: - - -

דב חנין: תודה רבה, גברתי יושבת הראש.

דב חנין: כמו קודמיי, אני רוצה לפתוח בתנחומים למשפחות של הרצח הנורא שהיה היום בירושלים, ולאחל החלמה לפצועים.

דב חנין: גברתי, לגופו של הדיון הזה: מאז שנבחרתי לכנסת, לפני שמונה שנים, אני נלחם נגד הרעיון הזה של התאגידים, עוד כשזו היתה קונספציה כאילו מבטיחה.

דב חנין: מה שהזהרנו מפניו התרחש ומתרחש.

דב חנין: אני רוצה לומר דבר אחד כללי ולהגיד משהו לדברים הספציפיים שנאמר פה, בדיון: אנחנו חייבים לסיים את מצב המעבר הבלתי אפשרי שאנחנו נמצאים בו.

דב חנין: כל הפרטים של הדברים של התלונות שלכם, ראשי הרשויות, מעידים שאנחנו נמצאים בסיטואציה בלתי אפשרית, מעוותת, שצריכה להסתיים במהירות באמצעות הכלל של ביטול התאגידים, החזרת משק המים לאחריות הרשויות המקומיות בצורה יעילה.

דב חנין: אפשר לייצר מנגנונים שמבטיחים שהכספים שמגיעים למשק המים יהיו במשק המים, בתחומי הרשויות המקומיות.

דב חנין: זה הדבר הנכון, זה צריך להיות הכלל.

דב חנין: אם יש איזה שהוא מקרה של מקום יוצא מן הכלל, אפשר לדון בו אבל את הכלל הזה חייבים לקדם מאד מהר.

דב חנין: וכאן, גברתי יושבת הראש, הפנייה שלי אליך – קודם כל, היום, לטעמי אנחנו חייבים לאשר את החוק הזה לקריאה ראשונה.

דב חנין: אנחנו חייבים גם לקדם במהירות את הנושא של ביטול התאגידים.

דב חנין: אני יודע שיש הידברות עם הממשלה אבל החשש הגדול שלי הוא שאנחנו, בגלל שאלות אחרות, עלולים להגיע למצב שבעוד חודש או חודשיים, וזה יכול להיות יותר מהר, נגיע לבחירות ונישאר במצב של אי וודאות, שבו הרשויות המקומיות נמצאות תלויות בין השמיים לבין הארץ.

דב חנין: זה מצב שאי אפשר לחיות אתו, אי אפשר להמשיך לחיות אתו, זה לא עובד, זה לא מתפקד.

דב חנין: ולכן, אנחנו צריכים לעשות את השינוי הזה עכשיו ומהר.

דב חנין: היום לאשר את החוק לקריאה ראשונה ובמקביל לקדם את החקיקה של ביטול התאגידים באופן כללי.

דב חנין: מכאן, אני רוצה לבקש ממך, גברתי יושבת הראש: הועלו כאן ראשי עיריות ורשויות מקומיות – יושב מולי מר כיוף למשל – העלו בעיות קונקרטיות - -

מירי רגב: לגבי המגזר הערבי.

דב חנין: לא רק.

דב חנין: אנחנו צריכים לעשות רשימה של כל אותם כשלים נקודתיים קונקרטיים, ולנסות לייצר תשובה ומענה מול רשויות המדינה השונות כדי שהדברים האלה יפתרו גם במקביל לתהליך של הטיפול הרוחבי שאנחנו עושים.

דב חנין: תודה רבה.

מירי רגב: תודה רבה.

<מרדכי כהן: זה לא ראשות אחת, יש 18 רשויות כאלה.

מירי רגב: כן, מה אתה רוצה להוסיף?

<מאיר וענונו: משפט אחד: אני רואה שיש פה ראשי רשויות שרוצים להתאגד ואומרים שלא נותנים להם.

<מאיר וענונו: מצד שני, אני מחזיק מכתב מאפי דביר הממונה על התאגידים, שמאיים על ראש המועצה שלי, שאומר לו שעד ה-31 לדצמבר, אם אתה לא מתאגד לתאגיד איקס, אנחנו נחליט לך מעבר לכך לאיזה תאגיד ללכת ומאיים.

<מאיר וענונו: - -

<אפי דביר: אני לא מאיים עליו, אני רק מצטט את החוק.

מירי רגב: הבנו.

מירי רגב: בגלל זה אנחנו מטפלים בזה, נכון?

מירי רגב: זה בדיוק הדיון.

מירי רגב: כדי להגיד ולהעביר מסר גם לראש העיר שלך, שמי שלא התאגד עד עכשיו – שלא יתאגד, שאנחנו מטפלים בביטול הסנקציות ובדברים נוספים, ובתקווה שעד שהחוק הזה ייכנס לתוקף, ייכנס אולי החוק החדש של ביטול תאגידי המים.

<מאיר וענונו: אבל מצד אחר - - -

<וג'יה כיוף: גברתי היושבת ראש - -

מירי רגב: לא, אני לא פותחת את זה.

מירי רגב: אנחנו צריכים לסיים את הדיון ועוד לא עשינו הקראה.

<וג'יה כיוף: אבל את יכולה לעזור לי הרבה באי סגירת בית ספר.

<וג'יה כיוף: מחר סוגרים לי בית ספר.

<וג'יה כיוף: - -

מירי רגב: הבנתי מה שאתה אומר.

מירי רגב: צר לי על זה, אנחנו נטפל בזה.

<וג'יה כיוף: - - זאת אומרת, הם משתמשים בנו - - -

מירי רגב: הבנתי את מה שאתה אומר, תאמין לי שהבנתי.

מירי רגב: אני רוצה לפתור את הצרות של כולם, אני לא יכולה בבת אחת.

מירי רגב: חברת הכנסת תמנו שטה ואנחנו עוברים להקראת החוק ולהצבעה.

פנינה תמנו: רבותי וגבירותי, אני חושבת שבסופו של דבר הדיון הזה ממחיש שכן אנחנו בכיוון הנכון, גברתי היושבת ראש.

פנינה תמנו: משמע, במקום שרוצים להגיע לפתרונות ופשרות ויש פה שני שרים, גם שר האוצר וגם השר סילבן - אני חושבת שהם הרימו את הדגל יחד עם ועדת הפנים, ומירי שמובילה את הנושא וכולם יודעים את זה.

פנינה תמנו: אני חושבת שבזמן הזה, שכן מנסים להגיע לקונסטלציה שאני לא חושבת שזה לפרק את כל התאגידים כי עובדתית, יש רשויות שרוצות שהתאגידים יכנסו אז צריך לתת להם את המענה הזה.

פנינה תמנו: אלה שלא רוצים להקים, אסור בתכלית האיסור ואלה שיעורי הבית שלכם כי אתם לא יכולים להמשיך להשתמש בשוט הזה, רשות המים, כי אותן רשויות שכרגע נמצאות במצוקה אמתית, אם זה בשל הקרן ואם זה בשל האגרות ועוד נושאים שעלו כאן - אני חושבת שבתקופה שאנחנו צריכים להעביר את החוקים להגיע לפשרות, אתם חייבים לבוא עם פתרונות והשהיה של כל מה שאתם עושים ושפוגע בהם כי אנחנו לא רוצים להיות תוך כדי הליכה, שבינתיים רשויות קורסות.

פנינה תמנו: לטעמי, זה לעשות עוול וזה לפגוע וזה כן לעוות את עבודת המחוקק ולהתעלם מעבודת הכנסת.

פנינה תמנו: אתם צריכים לקחת את זה כשיעורי בית.

פנינה תמנו: אני מאמינה כמו חבר הכנסת דב חנין, שאנחנו צריכים לאשר את החוק, לעשות את כל הדברים בהאצה מהירה ולהביא לכינוס ולדיון את שר האוצר ואת השר סילבן כי אחרי הכל, אף אחד פה לא מסתתר ולא מתנגד.

פנינה תמנו: כולנו רוצים להוביל לפתרונות כדי להוזיל את המחירים לצרכן בשורה התחתונה.

פנינה תמנו: כל פעם צריך לחזור למטרה העיקרית וזה שיוקר המחיה במדינת ישראל חייב לרדת.

מירי רגב: תודה רבה לך חברת הכנסת פנינה.

מירי רגב: אני מבקשת לעבור להקראה.

<תומר רוזנר: בטרם יקריא איתי את הצעת החוק, אני רוצה להבהיר רק שהסעיפים הם מאד טכניים, משנים תאריכים אבל לשכנע אותם, כשלעצמם הם לא יוכלו.

<תומר רוזנר: החוק, כפי שהוא קיים כיום, קובע לוח זמנים לתאגוד של רשויות מקומיות שטרם הקימו תאגיד או הצטרפו לתאגיד קיים וכן קובע מועדים לתאגוד אזורי של איחוד תאגידים קיימים לתאגידים אזוריים.

<תומר רוזנר: הסעיפים השונים, כפי שיוקראו מיד, נועדו לדחות את כל המועדים האלה בשנה אחת קדימה.

מירי רגב: ואני מוסיפה לדברי היועץ המשפטי של הוועדה, לפני שהיועץ המשפטי של ועדת הכלכלה יקריא את החוק ונעבור להצבעה, שבענין הדברים הבאים אנחנו צריכים לקבל תשובות מהאוצר.

מירי רגב: אני מבקשת ממנכ"ל השלטון המקומי להכין לי מסמך מסודר על הנושאים הבאים: 1.

מירי רגב: שימוש בקרן השיקום לאותם אלה שלא התאגדו, שזה אמור לעלות ב-27 לחודש במועצת המים.

מירי רגב: אנחנו יודעים מי חברים במועצת רשות המים, אז שלא יספרו לנו סיפורים.

מירי רגב: דבר נוסף של מחיר הקניה של המים לרשויות שלא תואגדו – אני רוצה לדעת מדוע המחיר שלהם יותר מאשר רשויות שתואגדו ושנגיע להתאמה משום שאם יש חוק והסכמה עם משרד האוצר ומשרד התשתיות, הם לא צריכים להיענש על כך.

מירי רגב: כלומר, הסנקציות שהיו כאן – לא צריכים לפעול בדיוק כמו שאמרו כאן

מירי רגב: עם מכתב האיום שנשלח לראש עיריית זכרון-יעקב והקריאו את זה כאן.

מירי רגב: זה לא יכול להיות.

מירי רגב: מי שלא התאגד, אף אחד לא מאיים עליו ולא לוח עליו להתאגד, שמעת אפי?

מירי רגב: החוק וכנסת ישראל אישרה להם לא להתאגד.

מירי רגב: אישרה להם לא להתאגד.

מירי רגב: מי שלא רוצה להתאגד, אתם לא תפנו אליו.

מירי רגב: אתם תמתינו שהצוות יסיים את עבודתו.

מירי רגב: ולא רק שלא תפנו אליו, אתם לא תאיימו עליו ואתם תלכו לקראתם במה שאנחנו אמרנו כאן - -

<אפי דביר: אנחנו לא איימנו עליו ולא פנינו אליו.

<אפי דביר: זאת פנייה מהם - -

מירי רגב: אני אפרסם את המכתב שאיימתם עליו.

<קריאה: אגב, הפניה הגיע מזיכרון ולא מהם

<מאיר וענונו: אפי, אני מחזיק את המכתב - - -

<אפי דביר: כדאי שתבדוק את העובדות.

מירי רגב: - - אני אפרסם את המכתב שאיימת עליו.

מירי רגב: מסורבות תאגוד – אנחנו נקבל על זה תשובה בדיון הבא.

מירי רגב: הצוות צריך לסיים את עבודתו ומהר כי מה שקורה כאן זה התעללות, גם ממה שהציג פה עוספיה, שבית ספר צריך להיסגר.

מירי רגב: זה התעללות ברשויות ובסופו של דבר, התעללות באזרחים.

מירי רגב: לכן, אני רוצה שהצוות יסיים את עבודתו תוך 30 יום, אז תוך 30 יום נבדוק היכן זה עומד.

מירי רגב: לגבי תאגוד החקלאים – לא התעסקתי עם זה כי זה לא הדיון היום אבל אני מבינה שיש רצון - -

<קריאות: - - -

מירי רגב: סליחה רגע, לא במקהלה, אני יכולה גם לא להתעסק עם זה כי זה לא הדיון שלי היום.

מירי רגב: לגבי תאגוד החקלאים, אני חושבת שזו טעות התאגוד של החקלאים.

מירי רגב: אני אפנה לשר החקלאות ואבקש ממנו לא להתאגד בתאגוד.

מירי רגב: אני חושבת שזו טעות גדולה מאד.

מירי רגב: רשות המים מחייבת אותם אבל - -

<קריאה: זה לא מדויק, אין הצעה כזאת.

<קריאות: יש הצעה כזאת, זה לא נכון.

<אילן הללי: אדון קושניר שלכם העלה את הנושא הזה והוא רוצה לדון ב-27 לחודש.

<אילן הללי: זה מין התארגנות.

<אילן הללי: - - -

מירי רגב: אם אין הצעה כזאת, הדיון הזה הוא לא דיון של - -

פנינה תמנו: אנחנו ניזום דיון מיוחד בנושא הזה.

<אילן הללי: לפני שהוא הולך הביתה, אדון קושניר, הוא רוצה לשרוף את כל המועדון.

מירי רגב: אין לי בעיה גם ליזום דיון בענין הזה.

מירי רגב: יכול להיות שזה רצון שר החקלאות אז אתם לא יכולים - - -

<קריאות: - - -

מירי רגב: הקראה.

<תומר רוזנר: אני פונה לנציג משרד האוצר – האם לדעת שר האוצר יש עלות תקציבית להצעת החוק?

<אלון מסר: להצעת החוק הזאת, כמו שהיא בוועדת שרים, לא אמורה להיות עלות תקציבית.

מירי רגב: בבקשה, הקראה.

<איתי עצמון: הצעת חוק תאגידי מים וביוב, (תיקון – דחיית חובת התאגוד ברשויות המקומיות שאין להן תאגיד), התשע"ה-2014.

<איתי עצמון: פ/2837/19.

<איתי עצמון: תיקון סעיף 2 1.

<איתי עצמון: בחוק תאגידי מים וביוב, התשס"א-2001 (להלן – החוק העיקרי), בסעיף 2 – (1) בהגדרה "המועד הקובע" – (א) בפסקה (1), במקום "י"ג בסיוון התשע"ה (31 במאי 2015)" יבוא "כ"ג באייר התשע"ו (31 במאי 2016)"; (ב) בפסקה (2), במקום "י"ד בסיוון התשע"ה (1 ביוני 2015)" יבוא "כ"ד באייר התשע"ו (1 ביוני 2016)"; (ג) בפסקה (3), במקום "ח' בטבת התשע"ה (30 בדצמבר 2014) – כ"ד באייר התשע"ו (1 ביוני 2016)" יבוא "י"ח בטבת התשע"ו (30 בדצמבר 2015) – ז' בסיוון התשע"ז (1 ביוני 2017)"; (2) בהגדרה "רשות מקומית בלא חברה", במקום "ח' בטבת התשע"ה (30 בדצמבר 2014)" יבוא "י"ח בטבת התשע"ו (30 בדצמבר 2015)".

<איתי עצמון: תיקון סעיף 6א 2.

<איתי עצמון: בסעיף 6א(ב) לחוק העיקרי, במקום "ח' בטבת התשע"ה (30 בדצמבר 2014)" יבוא "י"ח בטבת התשע"ו (30 בדצמבר 2015)".

<איתי עצמון: תיקון סעיף 6ז 3.

<איתי עצמון: בסעיף 6ז(ב) לחוק העיקרי, במקום "ט' בטבת התשע"ה (31 בדצמבר 2014)" יבוא "י"ט בטבת התשע"ו (31 בדצמבר 2015)",- -

<תומר רוזנר: אני מפנה את תשומת הלב שהתאריך פה שונה מהנוסח שפורסם לפני הדיון.

<תומר רוזנר: זאת טעות טכנית.

<איתי עצמון: התאמנו וערכנו בדיקה נוספת.

פנינה תמנו: תבהירו לי בבקשה את הטעות.

<איתי עצמון: היתה טעות בתאריך העברי ותקנו.

פנינה תמנו: רק טעות ותיקנתם, אז לא שונה שום דבר.

<איתי עצמון: שום דבר מהותי לא שונה.

<איתי עצמון: - - "במקום "י"א בשבט התשע"ה (31 בינואר 2015)" יבוא כ"א בשבט התשע"ו (31 בינואר 2016)", ומבקום "כ"א בשבט התשע"ו (31 בינואר 2016)" יבוא "ד' בשבט התשע"ז (31 בינואר 2017)".

<איתי עצמון: הסעיף הזה נוגע למועדי ההקמה של התאגידים שיצטרפו לתאגידים האזוריים.

<איתי עצמון: "תיקון חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014)".

<איתי עצמון: זהו תיקון של הוראות המעבר שנקבעו בזמנו במסגרת תיקוני החקיקה שעברו בחוק ההסדרים בשנים 2013 ו-2014.

<איתי עצמון: הרפורמה לענין תאגידים אזוריים.

<איתי עצמון: "4.

<איתי עצמון: בחוק לשינוי סדרי עדיפויות לאומיים 0

<איתי עצמון: תיקוני חקיקה להשגת יעדי התקציב לשנים 2013 ו-2014), התשע"ג-2013, בסעיף 63(ג) – (1) בפסקה (1)" - כאן צריך לעשות תיקון טכני נוסף:

<איתי עצמון: במקום לשנת 2014 יבוא לשנת 2015.

<איתי עצמון: מדובר על הפטור שיינתן לחברה מהחובה להצטרף לחברה אזורית בשנה הראשונה שלאחר המועד הקובע.

<איתי עצמון: התאמנו את המועדים כאן לתאריכים שנדחו.

<איתי עצמון: במקום ח' בטבת התשע"ה (30 בדצמבר 2014) יבוא י"ח בטבת התשע"ו (30 בדצמבר 2015) ואחרי 2015 יבוא ו-2016.

<איתי עצמון: "(2) בפסקה (2), בסופ יבוא "חברה שהוקמה על ידי רשות מקומית מיום ח' בטבת התשע"ה (30 בדצמבר 2014) עד ליום י"ח בטבת התשע"ו (30 בדצמבר 2015), תגיש דוח כספי כאמור לשנת 2016 ותכנית עסקית חמש-שנתית כאמור עד ליום ד' בניסן התשע"ז (31 במרס 2017)" תחילה 5.

<איתי עצמון: תחילתו של חוק זה ביום י' בשבט התשע"ה (30 בינואר 2015).

<איתי עצמון: " כאן, גברתי, צריך לתקן את התאריך.

<איתי עצמון: אנחנו חושבים שהתאריך הנכון הוא 30 בדצמבר 2014, זהו מועד התחילה מכיוון שזהו התאריך הראשון שאנחנו דוחים לפי הצעת החוק.

מירי רגב: בסדר תומר?

מירי רגב: זה נראה לי נכון.

פנינה תמנו: אני מכירה פחות את החוק.

פנינה תמנו: אתה יכול בבקשה להסביר מה השינוי?

<איתי עצמון: בהחלט.

<איתי עצמון: מועד התחילה שקבוע בהצעת החוק כפי שהיא מונחת לפניכם הוא 30 בינואר 2015.

<איתי עצמון: הוא צריך להיות מוקדם יותר, הוא צריך להיות ב-30 בדצמבר 2014 מכיוון שזהו המועד הראשון שאנחנו דוחים כאן, בהצעת החוק.

פנינה תמנו: אין בעיה, בסדר גמור.

מירי רגב: אנחנו עוברים להצבעה.

מירי רגב: נמצאים כאן חברת הכנסת מירי רגב, חברת הכנסת תמנו שטה.

מירי רגב: שתינו מצביעות.

מירי רגב: מי בעד הצעות החוק עם השינויים הקלים שהקריא היועץ המשפטי של הוועדה?

מירי רגב: בעד – 2

מירי רגב: נמנעים – אין

מירי רגב: בעד 2, אין נגד, אין נמנעים.

מירי רגב: הצעת החוק עברה.

מירי רגב: תודה רבה לכולם.

מירי רגב: הישיבה נעולה.